U Sjedinjenim Državama jača raspoloženje za zaključenje dva sveobuhvatna trgovinska sporazuma, iako se tome protive pojedini u Demokratskoj stranci i sindikati\nJedan se odnosi na zemlje pacifičkog regiona, a drugi na Evropu. Takozvano Transatlantsko trogovinsko i investiciono partnerstvo dovelo bi do smanjenja tarifa i usaglašavanja standarda i omogućilo američkim kompanijama direktan pristup evropskom tržištu. Uprkos snažnom protivljenju u redovima Demokratske stranke predsednika Obame i sindikata, koji tvrde da bi bili ugroženi bezbednosni standardi, kao i primanja radnika, pobornici liberalizacije trgovine sa Evropom tvrde da Sjedinjene Države ne mogu da dozvole da ostanu po strani.\nBez obzira da li gledaju na istok ili na zapad, pobornici slobodne trgovine kažu da Sjedinjene Države moraju da deluju brzo da bi povratile svoj udeo u globalnim investicijama. Nensi Meklernan, predsednica Organizacije za medjunarodne investicije kaže da SAD nažalost moraju da nadoknade dosta toga.\nDobra vest je da bi predstojeći transpacifički i transatlantski trgovinski sporazumi mogli da povećaju strane investicije u SAD za 173 milijardi dolara i, prema nekim mišljenjima, stvore miliona i 400 hiljada novih radnih mesta, od kojih bi gotovo trećina bila u SAD.“ Medjutim, koliko bi to koštalo?\nNa protestnim skupovima u Vašingtonu demonstranti su tvrdili da bi novi sporazumi doveli do smanjenja radničkih plata. Pored toga, isticali su da bi predloženi sudovi dali velikim kompanijama pravo da potkopaju državne i lokalne propise. Stiven Gotlib zastupa stavove udruženja malih biznisa\nMedjutim, trgovina je dvosmerna ulica. Bez sporazuma investitori će tražiti prilike drugde, kaže Piter Fenon, šef za odnose sa vladom severnoameričkog ogranka kompanije Panasonik


jun 2018 | Vesti Dana\nMađarski premijer Viktor Orban je insistirao da države članice EU, pored zatvaranja svih granica, također trebaju vratiti one migrante koji su već stigli. Mađarski premijer Viktor Orban kao glavnu temu samita EU vidi migraciju u Evropu kao i bezbednosne posledice koje ona sa sobom nosi. Orban je insistirao da države članice EU, pored zatvaranja svih … Read moreORBAN NA SAMITU EU: Migrantska invazija mora da se zaustavi, one koji su već ovde treba deportovati!\nPremijer Italije Đuzepe Konte odbio je da podrži dogovorene zaključke po drugim temama sve dok se EU lideri ne usaglase oko rešanja za problem migracija. Zbog ovakve blokade Samita lidera EU od strane nove vlade u Rimu, otkazana je i redovna konferencija za novinare koju je trebalo da održe predsednici Evropske komisije i Evropskog saveta … Read moreBRISEL PRED TAČKOM KLJUČANJA: Italija blokira samit EU, stavljen veto na primanje migranata!\nPROTEST PROTIV PREDAJE KOSOVA: Hiljade ljudi skandiralo Vučiću da je izdajnik i homoseksualac! (VIDEO)\nProtest nekoliko rodoljubivih organizacija počeo je danas u 18 sati, ispred Skupštine Srbije u Beogradu. Skup su organizovali Inicijativa Nema predaje Kosova i Metohije, Inicijativa “Decu vam ne damo” i SNO Srbi na okupu. Posle okupljanja ispred skupštine Srbije započela je i protestna šetnja do Predsedništva i Vlade Srbije. U koloni je prema procenama medija … Read morePROTEST PROTIV PREDAJE KOSOVA: Hiljade ljudi skandiralo Vučiću da je izdajnik i homoseksualac! (VIDEO)\nUhvaćena migrantkinja za koju se veruje da je zarazila HIV-om preko 500 ljudi u Srbiji, kažnjena sa 20.000 dinara!\njun 28, 2018 by\nFatima Alas (38) iz Jordana, koja se sumnjiči da je uhapšena je seksualnim putem zarazila nekoliko ljudi HIV-om privedena je danas u Beograd. Kako saznajemo, policija je Fatimu pronašla na ulici u Beogradu i kada su hteli da joj napišu prekršajnu prijavu zbog prostitucije, ona nije imala novca da plati kaznu zbog čega je prevezena … Read moreUhvaćena migrantkinja za koju se veruje da je zarazila HIV-om preko 500 ljudi u Srbiji, kažnjena sa 20.000 dinara!\nseptembar 12, 2018 jun 26, 2018 by\nSvakim danom je bliži momenat kada će vladajući režim potpomognut celokupnim političkim sistemom u Srbiji priznati nezavisnost takozvane države „Kosovo“ kroz pravno obavezujući sporazum sa istima što bi im po automatizmu donelo stolicu u Ujedinjenim Nacijama. Aleksandar Vučić je do sada najotvorenije izneo planove za izdaju srpskog nacionalnog bića u narednom periodu – navodi se … Read moreORGANIZATORI VIDOVDANSKOG PROTESTA: Vučić će potpomognut celokupnim političkim sistemom priznati Kosovo!\nNOVI USLOV EU: Srbija postaje mega-kamp za migrante, Brnabić poručuje da će Srbija učestvovati, ako je dogovor fer!\nNaša zemlja bi na putu ka EU mogla da se suoči s još jednim zahtevom iz Brisela. Traži se pogodna lokacija za izgradnju velikog prihvatnog kampa, „u igri“ Zapadni Balkan. Stefanović poručuje da ne smemo da ostanemo sami u ovoj krizi. Srbija bi, posle haških zahteva i razrešenja kosovskog čvora, mogla da se suoči sa … Read moreNOVI USLOV EU: Srbija postaje mega-kamp za migrante, Brnabić poručuje da će Srbija učestvovati, ako je dogovor fer!\nMigrant 3 dana silovao devojku da bi zatrudnela! HTEO DA DOBIJE DRŽAVLJANSTVO…\njun 16, 2020 jun 18, 2018 by\nMonstruozni plan migranta, kako da se dokopa državljanstva. Migrant u belgijskom gradu Liežu uhapšen je zbog silovanja devojke od 19 godina, koju je silovao 3 dana sa planom da joj napravi dete kako bi dobio državljanstvo. Napastvovana devojka je mentalni invalid, a sudski veštak je procenio da je njeno mentalno stanje odgovara detetu od 8 … Read moreMigrant 3 dana silovao devojku da bi zatrudnela! HTEO DA DOBIJE DRŽAVLJANSTVO…\njun 16, 2018 by\nAustrijska vlada pregovara sa zemljama Zapadnog Balkana o uspostavljanju centara za proterivanje ilegalnih migranata, piše bečki dnevnik „Prese“. List tvrdi da Beč „već vodi pregovore“ sa Beogradom, Tiranom, Skopljem i Prištinom, o uspostavljanju „kampova za proterivanje osoba koje u Austriji budu dobile negativan odgovor na zahtev za dobijanje azila, a koja su došla preko balkanske rute“. Ta lica, prema pisanju lista „Prese“, treba … Read moreAUSTRIJSKI MEDIJI: Beč pregovara sa Vučićem da Srbija primi migrante koji su odbijeni u EU


20.08.2013. - Počelo istraživanje o efikasnosti loklanih mehanizama za unapređenje položaja mladih u prekograničnom regionu Srbija-Bosna i Hercegovina\nU okviru projekta „Mladi-najznačajnija snaga našeg regiona“, otpočelo je istraživanje o efikasnosti loklanih mehanizama za unapređenje položaja mladih u prekograničnom regionu Srbija - Bosna i Hercegovina...\n15.07.2013. - Konkurs za autore/autorke Publikacije o analizi dosadašnjih postignuća kancelarija za mlade u 16 opština prekograničnog regiona Srbija-Bosna i Hercegovina\nCentar za ravnomerni regionalni razvoj-CenTriR, zajedno sa vodećim partnerom Helsiniškim odborom za ljudska prava u Republici Srpskoj, sprovodi projekat...\n30.05.2013. - CenTriR među najuspešnijim aplikantima na 2. pozivu programa Prekogranične saradnje Srbija- BiH\nNa svečanoj ceremoniji, koja je održana u etno selu „Stanišići“ kraj Bijeljine, predstavnici Delegacija Evropske unije u Srbiji i BiH su dodelili priznanja najuspešnijim aplikantima...\n27.02.2013. - Na završnoj konferenciji Exchange 3 programa prezentovan naš nagrađeni projekat\nDelegacija Evropske unije u Republici Srbiji i Stalna konferencija gradova i opština (SKGO) organizovale su 27. februara 2013. godine, u hotelu Hajat, završnu konferenciju programa Exchange 3, koji je finansirala Evropska unija...\n04.02.2013. - Predstavljeni rezultati istraživanja o potrebama i prioritetima lokalne samouprave u Srbiji\nDanas je u prostorijama Stalne konferencije gradova i opština - SGKO održana prezentacija rezultata višemesečnog istraživanja koje je sproveo CenTriR za potrebe SKGO...\n09.01.2013. - Prva nagrada našem projektu realizovanom kroz Exchange 3 program\nStalna konferencija gradova i opština (SKGO), koja je realizovala Exchange 3 program finansiran od strane EU, objavila je rezultate Konkursa za izbor najboljeg projekta realizovanog kroz Exchange 3 grant šemu...


Pregledi za polaznike “male škole” - Portal 072info\nPregledi za polaznike “male škole”\n20. Februara 2014. Vrijeme objave: 19:43 sati\nSutra u zeničkom Domu zdravlja počinju sistematski pregledi za upis malih Zeničana u okviru programa male škole na području Zeničko-dobojskog kantona.\nProgram obaveznog predškolskog odgoja i obrazovanja u godini pred polazak u osnovne škole, počinje 3. marta i trajaće 150 sati, deset sedmica po tri sata dnevno.\nOčekuje se da će malu školu pohađati oko tri i po hiljade predškolaraca na području ovog kantona. Oko 150 odgajatelja biće angažovano u radu sa djecom. Sistematski pregledi za upis predškolaraca u malu školu obavljaće se u zeničkom Domu zdravlja, do 7. marta, u vremenu od 11,30 do 13,30.\nVIDEO: Jelena Janković i Serena Williams imale žustru raspravu na meču u Dubaiju\nRekonstrukcija i modernizacija javne rasvjete na području općine Zenica


Srpski patrijarh odlikovao Emira Kusturicu - Hello! magazin\nSrpski patrijarh odlikovao Emira Kusturicu\nSrpski patrijarh Irinej, koji boravi u prvoj poseti Hercegovini otkako je poglavar SPC, odlikovao je danas u Mrkonjićima, kod Trebinja, reditelja Emira Kusturicu Ordenom Svetog Save prvog stepena za nesebičnu brigu i predstavljanje srpskog naroda i pravoslavlja u svetu.\nNakon liturgije u crkvi Svetog Vasilija Ostroškog i Tvrdoškog, patrijarh je vernicima poručio da se okupljaju oko svojih svetinja i crkve i da ne zaborave put kojim su ih vodili njihovi svetitelji i svojim primerom pokazivali da nikada ne smeju zalutati. On je ukazao da je srpskom narodu dato mnogo od Nemanjića do danas, da su to sve darovi od Boga, koji od srpskog naroda samo traži veru, ljubav i nadu.\n– Gospod nam je dao velike svete ličnosti i svetinje kojima se ponosimo. Gospod nam zapoveda ne samo da se međusobno poštujemo već smo pozvani da volimo i poštujemo i druge narode i da ljubimo neprijatelje svoje – istakao je srpski patrijarh.\nPredsednik Republike Srpske Milorad Dodik je izrazio zahvalnost crkvi koja, kako je rekao, svih ovih godina radi na tome da se narod identifikuje sa svojom crkvom i da na taj način pokaže srpski nacionalni identitet “koji najbolje odražava vera u mir, ljubav prema ljudima i život sa ljudima”.\n– Širenje ljubavi je obaveza hrišćanska koju moramo svi da poštujemo i u nju da verujemo – kazao je Dodik, poručivši da se to u Hercegovini na najbolji način i vidi, jer tu živi narod koji se snažno identifikuje sa crkvom i nacijom.\nDodik je rekao da i današnji skup u Mrkonjićima govori da srpski narod u Hercegovini živi sa svojom crkvom, patrijarhom i Republikom Srpskom.\nHoroskop za 24. februar: Škorpije, delujete raspoloženo i dobroćudno; Ovnovi, potiskujete svoja osećanja\nEmir Kusturica snima film o Džingis Kanu: Veliki film o tome kakav je čovek kojeg nisu voleli ni ovde, ni na Zapadu\nEmir Kusturica: Kod nas se sve brzo zaboravlja jer mladi nemaju istorijsku svest\nNovi blokbaster Miloša Bikovića, specijalan gost Emir Kusturica (video)


Tegeltija tvrdi da je 26. novembra objavljen montirani audio sadržaj koji je posledica kontinuiranog, sistemskog i dugogodišnjeg nezakonitog praćenja, snimanja, prisluškivanja te montiranja sadržaja protiv predsednika Visokog sudskog i tužilačkog savjeta BIH, od strane OBA ili nekih njenih delova i lica povezanih sa ovom agencijom, koji se koristi „sa ciljem da se svrgne predsednik krovnog pravosudnog regulatornog tela BiH“, piše Srpskainfo.\nTvrdi da je navedena montaža nastala kao rezultat dugogodišnjih nezakonitih aktivnosti protiv predsednika VSTS BiH od strane OBA ili lica zaposlenih ili povezanih sa ovom Agencijom, koje imaju za cilj da se prikaže da predsednik VSTS BiH postupa na nezakonit način kako bi se stvorili uslovi za njegovu smenu.\n- Cilj ovih nezakonitih aktivnosti je stvaranje osuđujućeg javnog mišljenja koje će prinuditi VSTS BiH kao instituciju na institucionalnu reakciju u cilju smirivanja takvog osuđujućeg javnog mišljenja jednog dela javnosti, prihvatanjem postupanja i pokretanjem procedura na osnovu predmeta nastalih izvršenjem teških krivičnih dela koje se vrši više godina u kontinuitetu, te prihvatanjem tog postupanja kao gotove činjenice i uzimanjem rezultata tih nezakonitih aktivnosti (montaža i sl.) kao autentičnih činjenica podobnih za uvođenje u proceduru i razmatranje, kako bi se na taj način prouzrokovala njegova smena sa pozicije predsednika VSTS BiH i na taj način otpočeo proces uvođenja potpune političko-obaveštajne i paraobaveštajne kontrole pravosudnog sistema BIH, te na taj način izvršio napad na ustavno-pravni poredak BiH i Ustavom predviđenu podelu vlasti – navodi Tegeltija u obrazloženju prijave.\nPrema njegovim rečima, u ovo krivično delo uključena su i lica koja su zaposlena ili su u vezi sa OBA BiH, a raspoređena su kako u samoj OBA BiH, tako i po pravosudnim i drugim institucijama, medijima, čiji zadatak se kreće od nezakonite neposredne obaveštajne opservacije, nadzora i prismotre te izveštavanja, do postavljanja jednokratnih ili višekratnih uređaja za audio-vizuelno osmatranje i snimanja, pa sve do radnji i postupaka usmjerenih na ozakonjivanje nezakonitih obaveštajnih aktivnosti i sadržaja.\n- Pravosudni sistem garantuje zaštitu ljudskih prava u skladu sa Ustavom i međunarodnim standardima zaštite ljudskih prava. Ovim aktivnostima želi se postići da se, putem nezakonitih obaveštajnih aktivnosti pravosuđe podvede pod kontrolu obaveštajne-paraobaveštajne službe, koje očigledno koriste državne resurse i razgranatu mrežu obaveštajnih saradnika za različite nezakonite radnje i postupke. Podela vlasti na izvršnu, zakonodavnu i sudsku odnosi se i na zabranu međusobnog uticaja jedne vlasti na drugu. Međutim, u konkretnom slučaju dešava se upravo suprotno, odnosno lica zaposlena ili povezana sa OBA BiH na ovaj način preduzimaju radnje na svrgavanju predsednika VSTS BiH kao početnu kariku u preuzimanju političko-obaveštajne kontrole nad pravosudnim sistemom u celini – tvrdi Tegeltija.\nPrema njegovim rečima, na ovaj način onemogućava se predsednik VSTS BiH te VSTS BiH da vrši svoju funkciju predviđenu Zakonom na siguran, zakonit i nezavisan način, napada se na ustavno-pravni poredak koji predviđa nezavisnost pravosuđa i podelu vlasti.\n- Sa ovakvim radnjama i postupanjima istovremeno se ugrožava sigurnost te fizički, lični i profesionalni integritet predsednika VSTS BiH – zaključuje Tegeltija. Podsećamo, pojedini mediji su hedavno objavili snimak na kome se čuje kako Tegeltija navodbno dogovara određena zapošljavanja u pravosuđu u BiH.


Stranci u Vladi\nVest da bi stranci mogli dobiti važna mesta u rekonstruisanoj vladi Srbije izazvala je dosta komešanja u javnosti iako, sama po sebi, i nije velika novost. Stranci su i do sada bili prisutni u srpskoj vladi i, primera radi, malo ko bi mogao prigovoriti savetima Mikulaša Dzurinde, tvorca slovačkog privrednog čuda, koji je savetovao dosadašnju potpredsednicu vlade. Stranci su i u prošlosti bili prisutni u srpskim vladama: Francuzi su poslali Ipolita Mondana, prvog ministra i reformatora srpske vojske, iz Nemačke je došao Georg Vajfert, osnivač i dugogodišnji guverner Narodne banke, stranci su bili uticajni u politici, privredi i kulturia, istini za volju, ni velikan srpske politike, Nikola Pašić, nije bio „čistokrvni Srbin”. Štaviše, dolazak stranaca govori o kosmopolitizmu Srbije u nekim svetlijim trenucima njene istorije.\nStranci mogu da pomognu ali ne mogu da nadoknade jasne ciljeve i politički konsenzus u zemlji u koju su pozvani jer njihovo znanje može biti korisno samo ako je ona spremna da ih prihvati i pruži im prostor. Svoj kosmopolitizam nekadašnja Srbija dugovala je eliti koju je od 1839. školovala u inostranstvu i koja je vodila u prelomnim momentima njene istorije krajem 19. i početkom 20. veka. Okosnicu građanskog društva u međuratnoj Srbiji činilo je oko 30.000 bivših francuskih đaka i još toliko ruskih imigranata koji su došli posle Oktobarske revolucije i ostavili veliki trag u njenoj kulturi, umetnosti i nauci. I Titova Jugoslavija je na vrhuncu svoje moći šezdesetih godina prošlog veka dosta dugovala Fulbrajtovim stipendistima koji su, između ostalog, iz SAD doneli modernu organizaciju privrede. Seća li se još neko da su tadašnje „lokomotive razvoja” u Srbiji poput „Ineksa”, „Geneksa”, JAT-a, EI ili „Zastave” pravljene po uzoru na američke korporacije? U mnogo čemu, Srbija i ostale bivše jugoslovenske republike i danas počivaju na temeljima koje su „fulbrajtovci” postavili šezdesetih godina.\nGrađanski rat u Jugoslaviji je prekinuo ovu vezu. Međutim, čak i uoči rata deo tadašnjeg srpskog društva bio je spreman za Evropu. Među prvim projektima TEMPUS (Trans European Program for Mobility Studies) u Istočnoj Evropi, dva su došla na Beogradski univerzitet zahvaljujući Institutu za međunarodnu politiku i privredu, Fakultetu političkih nauka i Pravnom fakultetu u Beogradu. FPN je i u ratnim uslovima uspeo da organizuje prvi semestar pre nego što su ga sankcije prekinule. Zahvaljujući profesoru Žan-Žozef Mutonu iz Nansija pravnici su nastavili i pod sankcijama. Njihovi tadašnji polaznici su i danas vodeći srpski stručnjaci za evropske integracije. Da li je poznato da se prvi dokumentacioni centar EZ/EU u Istočnoj Evropi i još uvek najveći na prostoru bivše Jugoslavije nalazi u Beogradu? I da su prva saznanja o evropskim integracijama slovenački i hrvatski političari stekli upravo u njemu? I da prve inicijative o evropskoj integraciji Srbije posle 2000. nisu došle od političara DOS-a nego od nevladinih organizacija u koje su se sklonili stručnjaci proterani s univerziteta i instituta tokom rata?\nSlovenija, a posle nje i Hrvatska su, pripremajući se za ulazak u EU, školovale svoje mlade stručnjake na Evropskom koledžu u Brižu, Londonskoj ekonomskoj školi, Evropskom univerzitetskom institutu u Fijezoli, Centru za studije evropskih integracija u Bonu i drugim školama koje pripremaju evropsku političku elitu. Negde u trenutku u kome se Srbija danas nalazi, uoči pregovora sa EU, i jedna i druga su već imale oko 400 stručnjaka koji su bili jezgro njihovih pregovaračkih timova. Crnu Goru političke podele nisu sprečile da u svoj tim za pregovore sa EU uključi i vladine i nevladine organizacije i stvori konsenzus oko ulaska u EU. Iako Srbija u poslednjih desetak godina nije učinila ništa slično, zahvaljujući onima koji su vodili Kancelariju vlade Srbije za odnose sa EU u Briselu se povoljno ocenjuje njen stručni kapacitet za pregovore kada i ako jednom počnu.\nEvropske integracije su predmet studija na fakultetima u Srbiji ali je broj srpskih studenata u inostranstvu relativno mali i uglavnom zavisi od mogućnosti njihovih porodica i njih da obezbede sredstva za studije na prestižnim stranim univerzitetima. Ako se vrate, čeka ih nostrifikacija diploma iako je srpski visokoškolski sistem prihvatio Bolonjsku deklaraciju o visokom obrazovanju. Kada preskoče i tu prepreku čeka ih pitanje za koju partiju će da glasaju. Evropske integracije i drugi savremeni sadržaji i dalje teško nalaze put do osnovnih i srednjih škola u Srbiji. Čak i danas srpske prosvetne vlasti od nastavnika i autora udžbenika istorije očekuju da osnovce nauče o sukobu bugarskog egzarhata i srpske crkve u Makedoniji krajem 19. veka ali ne i o evropskim integracijama i osnovama savremenog sveta, a nedostatak tih znanja se teško nadoknađuje na fakultetima. Najveća prepreka ulozi znanja u srpskoj politici, međutim, i dalje je famozna „politička podobnost” zbog koje i danas mnogi talentovani diplomci sa srpskih univerziteta lakše dolaze do posla u inostranstvu nego kod kuće.\nI verovatno zbog toga su Srbiji danas potrebni stranci.


Fenomenalan trening za ruke i trbušne mišiće | LifePress magazin\nDa biste odradili ovaj trening ne treba da budete u nekoj posebnoj formi, a potrebni su vam samo utezi od po jedan kilogram, voda, malo volje i svega 11 minuta vašeg vremena. Video smo pronašli na Toneitup blogu namenjenom za sve one koji žele da žive zdravo, zdravo se hrane, vežbaju i izgledaju savršeno.\nTrening se sastoji od tri dela. Prvi deo radi se sa tegovima i sastoji se od četiri različite vežbe kojima tonirate mišiće ruku.\nDrugi deo treninga se radi na podu i kreće se iz pozicije štapa i njima vežbate tricepse, dok je treći deo treninga rezervisan za rad na trbušnim mišićima. Sigurni smo da se nećete preterano umoriti, a redovnim treniranjem brzo ćete primetiti rezultate.\nKako da radite “marince”\nKako nas životinje inspirišu da radimo jogu – zanimljivi VIDEO


Nekadašnji inženjerski direktor u PayPal-u i Guglu priključuje se Bakkt-u - Crypto Telegraf\nNekadašnji inženjerski direktor u PayPal-u i Guglu pridružiće se timu koji stoji iza institucionalne platforme za digitalnu imovinu Bakkt, izjavio je generalni direktor kompanije Keli Lofler u blog postu na Mediumu 11. aprila.\nSa preko 25 godina iskustva u digitalnim platnim sistemima, inženjeringu, strategiji i poslovanju, Majk Blandina se pridružio Bakkt-u kao glavni proizvodni direktor (CPO).\nKao novi CPO kompanije Bakkt, Blandina će voditi napore firme da približi pouzdani ekosistem za digitalna sredstva platnim slučajevima upotrebe kako bi pomogla Bakkt-u da kreira aplikacije za bitkoin (BTC) i druge kriptovalute.\nBlandina je najpoznatiji po tome što obavlja funkciju šefa platnog i kreditnog inženjeringa u globalnom operateru digitalnih plaćanja PayPal, kao i na Guglu, gde je radio kao direktor inženjeringa za Google Wallet.\nOsim toga, Blandina je kupio finteh startap TxVia, a bio je i tehnički direktor kompanije za globlane poklon kartice i digitalna plaćanja Blackhawk Network.\nU saopštenju, direktor Bakkt-a je naveo druge važne zaposlene kao što je veteran Coinbase-a, Adam Vajt, koji je imenovan za COO-a Bakkt-a u oktobru 2018. godine. Lofler je takođe pomenuo angažovanje bivšeg izvršnog direktora Worldplay-a Belađija Devarezetija, koji se pridružio Bakkt-u kao podpredsednik tehnološkog odeljenja.\nKrajem marta, Bakkt je angažovao bivšeg eksperta za sajber sigurnost u IBM-u, Cisco-u i Endgame-u, Toma Nunana.\nPrvi put najavljeno u avgustu 2018. godine, Bakkt je nedavno objavio da ponovo kasni sa dobijanjem odobrenja od strane američke Komisije za trgovinu robnim fjučersima (CFTC). Ranije je objavljeno da je platforma zaradila 740 miliona dolara nakon što je prošle godine prikupila više od 180 miliona dolara.\n← Tim Drejper će se sastati sa Fejsbukom kako bi razgovarali o investiranju u FB novčić\nBinance uklanja bitkoin SV pošto “više ne ispunjava standarde” berze →\nSrijeda, 11. Jula 2018 Petak, 13. Jula 2018 T.A.


Gudjir testira pneumatike koji sami kontrolišu pritisak - Serbiaring\n12/02/2014 Aleksandar Babić AUTO-INDUSTRIJA 0\nGudjir je napravio veliki korak napred u smeru buduće mobilnosti jer su prevoznici u severnoameričkim voznim parkovima počeli da testiraju njegovu inovativnu tehnologiju koja održava zadati pritisak u pneumaticima za privredna vozila („Air Maintenance Technology“ – AMT).\nPeristaltičke pumpe u AMT-u obezbeđuju da pneumatici sve vreme održavaju pritisak na nivou koji odrede vozni parkovi. Održavanje odgovarajućeg pritiska ključni je faktor za stepen iskorišćenja goriva i smanjivanje emisije štetnih gasova, omogućuje manju potrošnju goriva i manju emisiju ugljen-dioksida, istovremeno obezbeđuje duži vek trajanja pneumatika, veću izdržljivost karkase i veću sigurnost.\nZahvaljujući novoj tehnologiji korisnici više neće morati da se bave pumpanjem pneumatika jer oni imaju ugrađene sve sastavne delove AMT sistema, uključujući i minijaturnu pumpu.\nPomenutu tehnologiju Gudjir razvija od 2011. godine, a u sadašnju fazu testiranja uključeno je više teretnih voznih parkova sa sedištem u SAD i Kanadi. Testiranje se obavlja u okviru istraživačkog projekta koji podržava Biro za tehnologiju vozila u Ministarstvu energetike SAD. Biro je uočio revolucionarne prednosti tehnologije i njenom razvoju namenio je sredstva u visini 1,5 miliona dolara.


EULEX označava Evropski dan borbe protiv trgovine ljudima - EULEX Kosovo\nEULEX označava Evropski dan borbe protiv trgovine ljudima\nDanas, kada EULEX obeležava četvrti Evropski dan borbe protiv trgovine ljudima, Šef misije EULEX, Ksavijer Bot de Marnjak dao je sledeću izjavu:\n“Trgovina ljudima je krivično delo koje omogućuje veliku zaradu, uz minimalan rizik. Trgovina ljudima označava eksploataciju ranjivih pojedinaca od strane kriminalaca koji se prema ljudima ophode kao prema stvarima koje služe za prodaju isključivo radi sticanja finansijske koristi. Ona se smatra jednim on najtežih krivičnih dela širom sveta, teškim kršenjem ljudskih prava, modernim vidom ropstva, i izuzetno profitabilnim biznisom za organizovani kriminal. To je zločin koji podriva vladavinu prava i ima negativne efekte na mir i bezbednost.”\nDan borbe protiv trgovinom ljudima ustanovljen je 2007 godine od strane EU, sa ciljem da naglasi značaj ovog problema. Iako žene i deca čine najveći broj osoba koje bivaju krijumčarene, prisutan je povećan trend krijumčarenja muškaraca namenjenih za radnu eksploataciju. Kosovo je oblast iz koje potiču, kroz koju prolaze, i koje predstavlja destinaciju za žrtve trgovinom ljudima.\n“Od najveće je važnosti da se spreči trgovina ljudima, krivično gone trgovci ljudima i zaštite prava žrtava. Kao deo svog mandata, EULEX je posvećen sistematskom ispunjavanju potrebe za borbom protiv ovih zločina i postaraće se da slučajevi trgovinom ljudima budu istraženi na pravi način i da počinioci budu krivično gonjeni. EULEX će nastaviti da podržava organe vlasti na Kosovu u njihovim naporima da sprovedu zakonodavstvo i nacionalni plan protiv trgovine ljudima”, izjavio je de Marnjak.


RAŠIĆ: Ima li manipulacija prilikom usvajanja Nacrta budžeta grada za 2019. godinu? - Glas Zaječara\nDirektor ZC Zaječar: Lažne vesti – u Zaječaru nema pacijenata obolelih…\nUskoro spomenik generalu Gambeti na Popovoj plaži\nPolaganje venaca na Dan formiranja 9. srpske udarne brigade\nU galeriji Zavičajnog muzeja Knjaževac izložba „Dušan Adamović – likovna dela…\nHome Politika RAŠIĆ: Ima li manipulacija prilikom usvajanja Nacrta budžeta grada za 2019. godinu?\nRAŠIĆ: Ima li manipulacija prilikom usvajanja Nacrta budžeta grada za 2019. godinu?\n„Javna rasprava Nacrta budžeta grada Zaječara za 2019. godinu bila je sve, samo ne javna“, čulo se na press konferenciji koju su danas u prostorijama Demokratske stranke u Zaječaru održali predstavnici Gradskog odbora „Saveza za Srbiju – Savez za Zaječar“.\nDragana Rašić, odbornica u gradskom parlamentu i portparol pomenutog saveza istakla je da je budžet grada svakako najvažniji dokument koji lokalni parlament treba da usvoji, jer se on na najdirektniji način tiče života svih građana.\nS tim u vezi, prema njenim rečima bilo je nužno organizovati ozbiljnu javnu raspravu putem koje bi svi građani mogli da učesvtuju u izradi budžeta i iznesu svoje mišljenje kako i na koji način bi trebalo potrošiti novac iz budžeta grada.\n“ Pomenuta javna rasprava o budžetu za 2019. godinu više je bila neka vrsta javnog dopisivanja, jer je 6. decembra na gradskom sajtu pred sam kraj radnog vremena izašao poziv za javnu raspravu.\nGrađanima je bilo ponuđeno da daju svoje predloge i sugestije vezane za budžet pisanim putem, ali je taj poziv bio otvoren samo do nedelje, 9 decembra.\nS obzirom da je pomenuti period od 6. do 9. decembra obuhvatao 2 neradna dana, subotu ljudi su imali samo četvrtak popodne ili petak da iskažu svoje mišljenje.\nZa ovako obiman dokument kao što je budžet koji ima 160 strana nemoguće je ući u detalje, razmotriti ih, a kamoli dati neku sugestiju, neki plan ili program kako neke stvari mogu da se u gradu reše bolje.\nPostavlja se jedno pitanje: „Zašto javna rasprava nije organizovana onako kako bi trebalo da bude, da ljudi imaju sve mogućnosi da iskažu ono što ih muči?“, upitala je Rašić.\nOna je napomenula da su gradovi poput Šapca i Paraćina čak na nivou mesnih zajednica organizovali javne rasprave po pitanju budžeta, gde su građani na jedan neposredan način mogli da govore i daju svoje sugestije i predloge.\n“ Ovo što su uradili čelnici našeg grada, gradonačelnik i njegovi patrijski drugovi iz redova SNS-a nije imalo za cilj da se do neklih predloga i rešenja i dođe.\nTakvo ponašanje daje nam za pravo da zaključujemo i postavljamo pitanje: „Da li postoje manipulacije prilikom usvajanja jednog tako važnog dokumenta?“, zaključila je Rašić.\nTema današnje konferencije bila je i javna nabavka 35.000 litara goriva koje je grad tražio za potrebe svojih vozila.\nRačić je podsetila da je svojevremeno gradonačelnik Ničič najavljivao mere štednje, ali je jasno da je za pomenutu javnu nabavku ove godine traženo 7000 litara goriva VIŠE nego prošle.\n„Ovde nije reč ni o kakvoj štednji.\nSada je putem javne nabavke traženo je 7000 litara goriva više nego prošle, a više nego duplo u odnosu na 2016. godinu.\nPa opet postavljamo pitanje: „Da li se gradonačelnik možda sprema za neke moguće izbore, jer čujemo da će biti možda i lokalnih, ali i parlamentarnih izbora i da li namerava da koristi gradske resurse i novac građana Zaječara u korist SNS-a pa je zato nabavka ove godine za 25% veća u odnosu na ranije godine?“, upitala je Rašić.\nNa konferenciji je bilo reči i o napadu na Borka Stefanovića, čije su napade predstavnici gradskog odbora Saveza za Srbiju oštro osudili , kao i stav vladajuće partije prema neistomisljenicima.\n“ Znamo da je u Beogradu 8. decembra bio organizovan protest koji je bio izuzetno masovan odakle kreće hajka na ljude koji drugačije misle i koji se bave novinarskim poslom.\nVidimo da se ista situacija preslikava i na lokalu, pa zato stajemo u odbranu svih onih ljudi koji imaju pravo da iskažu ono što misle, ali je isto tako važno i da svako od nas ko se bavi javnim poslom bude dovoljno odgovoran da u svakom trenutku znaš šta govori“, istakla je Rašić.\nOna je poručila da niko nema prava da poziva na linč preko društvenih mreža, pogotovo ukoliko je neko na javnoj funkciji. Ona je apelovala na gradonačelnika Ničića i njegove saradnike da se malo obuzdaju u izražavanju svojih stavova na Facebook-u, jer ono što rade na direktan način diskredituje i vređa građane ovog grada, bez obzira na to da li se radi o novinarima ili ljudima koji se bave nekim drugim poslom.\nRašić je istakla da je s njihove strane pružena puna podrška novinaru portala „Glas Zaječara“ Miljku Stojanoviću.\nPrethodni tekstPolicija u stanu pronašla 343 tablete ekstazija\nNaredni tekstVremenska prognoza: Popodne mogući pljuskovi\nDirektor ZC Zaječar: Lažne vesti – u Zaječaru nema pacijenata obolelih od Korona virusa 10/03/2020\nUskoro spomenik generalu Gambeti na Popovoj plaži 10/03/2020\nPreminuo glumac Desimir Stanojević 10/03/2020\nPolaganje venaca na Dan formiranja 9. srpske udarne brigade 10/03/2020\nSaobraćajna nezgoda u ulici 7. septembra: Povređenih nema – materijalna šteta na vozilu, fasadi i ogradi 10/03/2020


01:07: PM utorak 27 jula, 2021\nPosted on 9. novembra 2015. at 22:31 by Ist Media\nBOR ( IST Media, Vladan Tričković ) Osvajač Kupa Srbije u ženskoj košarci za 2015. godinu, ekipa Vojvodine, bila je prejak rival za mladi borski sastav, što pokazuje i rezultat 72 : 128. Ipak, raduje činjenica da su Boranke povećale svoj košgeterski učinak po meču, i da mlade nade stiču ogromno iskustvo u Prvoj ligi Srbije.\nDan nakon poraza od Vojvođanki, u petom kolu Prve lige Srbije, posetili smo košarkašice Bora na treningu, gde pod budnim okom košarkaškog entuzijaste i velikog radnika Alana Tošića pokušavaju da otklone greške koje su svojstvene neiskustvu. Dugogodišnji prvotimac Bora i bivši internacionalac u Bugarskoj i Rumuniji, objašnjava situaciju koja je trenutno u klubu, i očekuje dolazak još nekih igračica.\nNaporni treninzi – u iščekivanju boljih rezultata\n“ Pet poraza iz isto toliko utakmica nije ono što smo očekivali, ali moram istaći da ekipa nije formirana na vreme. Kasnili smo sa pripremama, u poslednjem trenutku beogradski ŽKK Partizan je odustao od takmičenja zbog finansijskih poteškoća, i nama je ponuđeno da ostanemo u najjačem rangu takmičenja“,objašnjava Tošić.\nKaže da je u razgovoru sa čelnicima kluba procenio da nam je mnogo jeftinije takmičiti se u ovom rangu i sticati iskustvo, nego igrati Drugu ligu Srbije koja ima zahtevnija putovanja i veće troskove oko organizacije mečeva.\nAlen Tošić se ne predaje: Vreme je da celokupni sport u gradu vratimo na pijadestal\n“ Za tako kratko vreme jedino smo uspeli da dovedemo Jelenu Nikpaljević iz Lovćena, koja je potvrdila epitet pojačanja. Njen učinak iz poslednjeg meča to potvrđuje – 29 poena i 10 skokova, ali za ovaj rang takmičenja u ovom trenutku potrebno nam je između tri i pet košarkašica sa strane, uz koje bi naše mlade dame stasavale, i kroz par sezona bile nosioci igre, što je bila moja prvobitna ideja. Takođe od ŽKK Bor mi imamo u planu da stvorimo regionalni centar za košarkašice u kome bi okupili talentovane devojke iz Kladova, Negotina, Zaječara i okoline, i stvorili jedan jak kolektiv. Sa relativno malim budžetom mi bismo uspeli da budemo stabilni prvoligaši“, ističe trener Boranki.\nU narednom periodu Tošić očekuje angažovanje pojačanja sa kojima bi borski tim mogao da bude konkurentniji u ovom rangu takmičenja.\nI sa malim budžetom teže dobrim rezultaima\n„Izvesno je da ćemo i sledeće godine biti članovi Prve lige Srbije. Mogu da obećam u svoje ime i ispred devojaka da ćemo se boriti kao i do sada, da ćemo poslednji atom snage dati na terenu, a ostaje nada da će to sve neko prepoznati i podržati celu ovu našu priču, jer Bor zaslužuje prvoligaša. Kako u košarci, ženskoj, muškoj, tako sutra i u rukometu, fudbalu i ostalim sportovima. Vreme je da celokupni sport u gradu vratimo na pijadestal i da se mladi okrenu pravim vrednostima, a to je viteška borba na terenu „, završava Tošić, košarkaški trener sa vizijom i ogromnom energijom.\nPodsećamo sve ljubitelje košarke da u narednom kolu koje se igra u sredu, 11.novembra, ŽKK BOR dočekuje ekipu Vrbasa. Utakmica počinje u 17 sati.


RTCG - Radio Televizija Crne Gore - Nacionalni javni servis :: Kulturna galaksija :: Film "To mora biti raj" na Sceni Studio / print=true\nU CNP-U 24. 02. 2020. 11:54 >> 11:54 0\nFilm "To mora biti raj" režisera Elia Suleimana biće prikazan u utorak 25. i srijedu 26. februara na Sceni Studio u 20.30 sati, u okviru programskog segmenta Cinema Studio.\n"To mora biti raj" je komedija koju je režirao Elia Suleiman, inspirisan svojom domovinom – Palestinom. Ujedno i glavni glumac, Elia Suleiman odlučuje da započne novi život, ali otkriva da ga Palestina prati kud god da krene. Njegov novi život pretvara se u komični niz grešaka.\nKako se navodi u saopštenju CNP-a, film je osvojio Specijalnu nagradu žirija na Kanskom filmskom festivalu, a nominovan je još u kategorijama Nagrada za najboljeg glumca, Nagrada za najbolju glumicu, Nagrada za najboljeg režisera i Zlatnu palmu.


Živ je, dakle može da bude predsednik | Politika | DW | 17.04.2014\nAlžirski predsednik Abdelaziz Buteflika, koji se uprkos starosti i teškoj bolesti još jednom kandidovao na predsedničkim izborima, već duže vreme se izuzetno retko pojavljuje u javnosti. Ima 77 godina i prošlog aprila je pretrpeo moždani udar. Njegov poslednji govor je održao u maju 2012. Tada je rekao da je njegova generacija uradila svoje i da su sada na potezu mladi. Premijer Abdelmalek Selal je u februaru najavio da će Buteflika ponovo da se kandiduje za predsednika, pa je predsednik, početkom marta u jednom televizijskom intervjuu to i sam učinio: na ekranima je mogao je da se vidi oboleli starac koji jedva govori.\nMediji u Alžiru su reagovali s čuđenjem: „Šef države redukovan na skoro vegetativno stanje, više nije u stanju da upravlja zemljom“, piše list Al-Vatan. List Kutidien doran zlurado konstatuje: „Predsednik je rekao tačno tri rečenice od kojih su dve jezički bile na nivou telefonskih poruka. Alžir je jedina zemlja na svetu gde izjava jednog kandidata nije dokaz njegovog programa – već toga da je on još uvek živ.“\nAlžirci se pitaju zašto se Buteflika ponovo kandidovao, zašto ne ode u penziju. Alžirski list La Liberte je jedan relevantan komentar naslovio „Candidat par procuration" (zamenik kandidata) . „Poslednju reč kod kandidature imaju oni koji po svaku cenu opet žele da prodaju svoje lice, čak i ako su to lice obeleželi starost i nedela onih koji su mu bliski.“ I Opozicija je izrazila sumnju. „Pitamo se, ko će upravljati zemljom posle izbora,umesto Buteflike“, rekao je Abdezerak Makri, predsednik Pokreta za mirno društvo, bliskog Muslimanskoj braći.\nDemonstracije u Al#iru retko uspevaju\nBorba iza kulisa\nBorba za vlast se zaista vodi iza kulisa: vojska i vladajući Front nacionalnog oslobođenja (FLN) na jednoj strani i tajna služba DRS na drugoj strani. U ovim sukobima materijalni interesi igraju glavnu ulogu, objašnjava za DW politikolog Rašid Uaisa, profesor na univerzitetu u Marburgu. Alžirski politika je tesno isprepletena sa ekonomijom zemlje. „To je konglomerat koji obuhvata nekoliko snaga: vojsku, mada ima mlađih pripadnika koji su kritički nastrojeni prema režimu, obaveštajnu službu, porodicu Buteflika, vladajuću stranku FLN i novu generaciju poslovnih ljudi koja profitira od otvaranja tržišta za uvoz.“\nOvaj sukob se pogoršao i iz političkih razloga. U januaru 2013. islamistički teroristi su na gasnom polju Amenas uzeli preko stotinu talaca. Posle nekoliko dana, alžirske snage bezbednosti su pokrenule akciju u kojoj je, prema MUP-u Alžira, poginulo 23 talaca i 32 terorista. Od tada, vojska bliska FLN još više prebacuje tajnoj službi da sledi svoje interese i da bezbednosnu situaciju u zemlji više nema pod kontrolom. Tajna služba je odmah reagovala: Bivši obaveštajni oficir je napisao pismo Buteflikinom bratu Saidu, koje je dospelo u javnost i u kojem je reč o njegovoj navodnoj homoseksualnosti – vrlo ozbiljna optužba u konzervativnom Alžiru. Pored toga, tajna služba govori o korupciji u okruženju Buteflike.\nVojska i tajna služba u tihom ratu\nKompromis između rivala\nImajući u vidu rivalstvo između vojske i obaveštajne službe Rašid Uaisa pretpostavlja da je Abdelaziz Buteflika možda jedini kandidat oko kojeg mogu da se slože FLN, vojska i tajne službe. „Bouteflika je dakle jedini predsednik u čijoj senci dve vodeće državne institucije mogu da nastave da deluju kao do sada“, kaže poznavalac prilika Žoze Garson. „Njegova senka im je potrebna kako ne bi morale otvoreno da se sukobe kao rivali i kako bi prikrile ko im je zajednički, stvarni protivnik – narod, koji nije imao koristi od bogatstva zemlje i koji samo što nije izašao na ulice.“\nU ovakvoj situaciji, kandidat Buteflika na današnjim predsedničkim izborima za obe strane ima dodatnu prednost: Smatra se civilnim licem moći. Još dve teme su veoma važne za Alžirce: bezbednost i ekonomija. Uaisa kaže da se ponovno uspostavljanje bezbednosti pre svega pripisuje Butefliki. On se takođe dovodi u vezu sa nacionalnim bogatstvom. Ipak, „imamo najkorumpiraniji režim od nezavisnosti“, kaže Uaisa. „Buteflika vlada zemljom bez perspektive, zemljom koja nema nikakve šanse da preživi u eri globalizacije“, glasi njegova ocena.\nIzveštači i poznavaoci Alžira saglasni su u jednom – stari predsednik sigurno će dobiti još jedan mandat.\nKljučne reči alžir, predsednik, izbori\nTrajni link https://p.dw.com/p/1BkAM


Erdoganovo izvinjenje odmrzlo „Turski tok“ - Sputnjik Srbija\n09:09 24 Jun 2021\n14:17 26.07.2016 (osveženo 14:19 26.07.2016) Preuzmite kraći link\nPrvi put u poslednje dve godine Moskvu će, 26. i 27. jula, posetiti turska delegacija na čelu sa vicepremijerom Nuretinom Džaniklijem. Na dnevnom redu biće dalje ublažavanje ruskih sankcija, koje je Moskva uvela Ankari nakon što je Turska u oktobru prošle godine oborila ruski bombarder Su-24 nad Sirijom. Iako će ruska i turska strana razgovarati o obnavljanju bilateralne saradnje dveju zemalja u oblasti turizma, građevinarstva, ekonomije i trgovine, jedno od ključnih pitanja biće sudbina dva zamrznuta energetska projekta — nastavak izgradnje nuklearne elektrane „Akuja“ na jugoistoku Turske i gasovoda „Turski tok“, koji bi trebalo da ide po dnu Crnog mora. Njihova vrednost procenjuje na desetine milijardi dolara.\nNuklearku u turskoj pokrajini Mersin na mediteranskoj obali gradi ruska državna kompanija „Rosatom“. Elektrana će imati četiri bloka od po 1.200 MW, a prema planu puštanje prvog bloka naznačeno je za šest godina.\nKrajem prošle godine Turska je počela da „koči“ izgradnju. Čak je u jednom trenutku Ankara zapretila i da će izgradnju atomske centrale prepustiti drugima — ruskim konkurentima, ali se od toga odustalo jer bi u tom slučaju Ankara morala da isplati Rusiji ogromnu odštetu.\n„Ukoliko Rusi ne izgrade nuklearku u Akuji, neko drugi će doći i izgraditi je“, izjavljivao je turski predsednik Redžep Tajip Erdogan u jeku krize rusko-turskih odnosa.\nRuski građani smatraju da je Erdoganovo izvinjenje stiglo prekasno\nPosle Erdoganovog izvinjenja za ubistvo ruskog pilota, odnosi dveju zemalja su počeli da se normalizuju. Turski premijer Binali Jildirim je sredinom meseca izjavio da će Turska učiniti sve da bi obnovila i realizovala projekte sa Rusijom, uključujući i izgradnju nuklerake u Akuji, koja „za Tursku ima ogroman značaj“.\nAnalitičari ocenjuju da je Turska zainteresovana da u punom obimu obnovi saradnju sa Rusijom i istovremeno ističu da izvinjenje Ankare „nije usledilo tek radi izvinjenja“, već da je korak ka normalizaciji odnosa učinjen iz očiglednih razloga — pre svega kako bi se obnovila robna razmena, koja je iznosila više od 30 milijardi dolara godišnje, ali i obim ruskih investicija u Turskoj. To se, smatraju eksperti, posebno odnosi na izgradnju nuklearke „Akuja“ i „Turski tok“.\n„Naravno, Turska je za to zainteresovana, tim pre ako se uzme u obzir da su se odnosi te zemlje sa Evropskom unijom zakomplikovali. Pritom, sada se ne razmatra samo obnavljanje rusko-turskih trgovinskih odnosa, već i uvođenje zone slobodne trgovine između Rusije i Turske, čega nije bilo čak ni pre perioda krize“, rekao je direktor Instituta aktuelne ekonomije Nikita Isajev u izjavi za Radio Sputnjik.\nRanije je i šef turske diplomatije Mevlut Čavušoglu rekao da Rusija i Turska imaju mogućnost da povećaju trgovinsku razmenu do 100 milijardi dolara.\n„Kod nas nema problema kada je u pitanju taj projekat. Čak ni period sukoba nije uzdrmao ovaj projekat. Definitivno ćemo nastaviti pregovore, razgovaraćemo“, rekao je Zejbekči, ističući da bi obe strane imale korist od tog projekta.\nIako ruski zvaničnici izražavaju nadu da će Turski tok oživeti, zvanični Kremlj je krajem prošlog meseca saopštio da je još rano reći da li će projekat biti obnovljen.\nOn je rekao da se trenutno, u okvirnom formatu, diskutuje o različitim rutama gasovoda, ali da je suviše rano reći koje će rute na kraju biti izabrane i koji će ući u fazu razvoja.\nGasovod, čiji bi ukupan godišnji kapacitet bio 55 milijardi kubnih metara gasa, udvostručio bi količinu gasa koji bi se iz Rusije direktno isporučivao u Nemačku preko Baltičkog mora, zaobilazeći Ukrajinu kao tradicionalnu tranzitnu rutu.\nTo je najkraći put od ruskih izvora gasa na Jamalu do severne Evrope. Dužina tih cevovoda iznosi 4.166 kilometara, dok je kroz Ukrajinu duža 2.000 kilometara.\nNemci, s druge strane, žarko žele da obezbede snabdevanje jeftinim gasom, i zato je najveća šansa da se taj projekat realizuje, ali se ni drugi energetski projekti ne isključuju „iz igre“.\nsaradnja, Gasovod, nuklearna elektrana, Turski tok, Rosatom, EU, Redžep Tajip Erdogan, Vladimir Putin, Sirija, Turska


CENTRALNA IZBORNA KOMISIJA BIH: IMAĆEMO NAJBRŽE OBJAVLJENE REZULTATE U HISTORIJI | RTVUSK.ba\nCENTRALNA IZBORNA KOMISIJA BIH: IMAĆEMO NAJBRŽE OBJAVLJENE REZULTATE U HISTORIJI\n- Ono što smo mi kroz izborne cikluse saznali je da je ubjedljivo najmanji broj onih pravih nevažećih listića koji su iz neznanja građani glasali za kandidate sa više lista, kazao predsjednik CIK-a Petrić\nSARAJEVO, 11. oktobra (AA) – Iz Centralne izborne komisije Bosne i Hercegovine u današnjem obraćanju javnosti naglasili su da će rezultati opštih izbora, održanih u nedjelju, 7. oktobra, biti najbrže objavljeni u istoriji, javlja Anadolu Agency (AA).\nIstakao je da su gradske i opštinske izborne komisije noć nakon izbora primale od strane biračkih odbora materijale, obrađivale i objedinjavale, a zatim takve slali CIK-u putem aplikacije.\n“Sa zadovoljstvom mogu reći da je preko 95 posto biračkih odbora to uradilo perfektno i da su ti rezultati objavljeni. Ono što nije prošlo test tačnosti pristupilo se procedurama propisanim za te situacije i to se sve privodi kraju. Tokom današnjeg dana očekujemo završetak posla“, navodi predsjednik CIK-a.\nKazao je i da je kod utvrđivanja i objedinjavanja došlo do toga da se stanje mora utvrditi u oko 1.000 vreća, što je oko tri posto od ukupnog broja. Petrić je naglasio da će skeniranjem matičnih brojeva služba CIK-a i upoređivanjem sa biračkim spiskom utvrditi da li se neko odazivao na izbore umjesto ljudi koji su umrli ili su zbog nekog drugog razloga izgubili pravo glasa.\n“Nije bilo prigovora oko 6.000 posmatrača iz nevladinog sektora, niti oko 60.000 posmatrača koje su akreditovale gradske izborne komisije. Još sa zadovoljstvom da kažem da nije zabilježeno da je neki građanin BiH došao na glasačko mjesto, a da mu nije omogućeno glasanje“, rekao je Petrić.\nAhmet Šantić, član CIK-a BiH je objasnio da se u mnogim općinama, između ostalog i u Sarajevu, sinoć pristupilo konsolidovanju i objedinjavanju rezultata na nivou opštinskih izbornih komisija da se ponovo broje glasovi te da je sve urađeno transparentno na osnovu naredbe CIK-a. Naglasio je i da su sve komisije obavijestile posmatrače da mogu prisustvovati i toj aktivnosti.\n“Imamo pritisaka, ali vas uvjeravam da ćemo izdržati i u roku od 30 dana donijeti odluku o potvrđivanju i objavi izbornih rezultata“, jasan je bio Šantić.\nPredsjednik CIK-a je prokomentarisao činjenicu da je na izborima u BiH zabilježeno oko pola miliona nevažećih listića, što je ocijenio kao uobičajeno. Po njemu razlog za takav broj je činjenica da se prema zakonu u BiH listić koji nije popunjen proglašava nevažećim, a njih je relativno visok procenat. Sva ostala zakonodavstva, tvrdi Petrić, takve listiće samo statistički konstatuju i oni se ne broje i ne ulaze u statistiku te u važeće i nevažeće ulaze samo popunjeni.\n“Ono što smo mi kroz izborne cikluse saznali je da je ubjedljivi najmanji broj onih pravih nevažećih listića koji su iz neznanja građani glasali za kandidate sa više lista“, kazao je Petrić.\nIstakao je da je na oko 5.600 glasačkih mjesta bilo je 6.000 posmatrača nevladinog sektora i 60.000 političkih subjekata i pet članova biračkih odbora, a da CIK nema nijedan zabilježen primjer da je neko prijavio da se glasački listići prave nevažećima.\nSuad Arnautović, član CIK-a je rekao da je mnogo dezinformacija u javnosti, a da su prema pravilniku da je opštinska ili gradska izborna komsija dužna da utvrdi i objedini tačne rezultate sa područja svoje opštine.\n“U sistemu u kojem političke stranke imaju članove biračkih odbora i u sistemu u kojem stranke te članove biračkih odbora instruiraju da rade ovako ili onako, a nemate drugi zaštitni mehanizam dešava se da od 50 biračkih mjesta, dva ne urade tačno. U toj situaciju ne može gradska ili opštinska izborna komisija da utvrdi, da objedini tačne rezultate, i mi smo propisali da se u takvoj situaciji oni obraćaju i zahtijevaju od CIK-a da im za ta dva mjesta odobrimo da otvori vreće ponovo. Sada opštinska izborna komisija može tom istom biračkom odboru da naredi da uradi taj posao ili da formira drugi birački odbor i da za ta dva mjesta objedini i utvrdi rezultate“, kazao je Arnautović.\nDodaje da kada su vidjeli da jedan broj opština iz navedenih razloga to nije uradio, onda im je CIK izdao dodatnu naredbu i dozvolili im da objedine rezultate do jučer u 24 sata.\n“Zato danas imamo 99 posto rezultata i imaćete rezultate najbrže urađene od kako postoji izborni proces u BiH, vjerovatno sutra“, naglasio je Arnautović i dodao da je naredba bila opšta za 142 opštine.\nPo naredbi je postupilo 70 opštinski i gradskih izbornih komisija i da su se pravilno utvrdili rezultati zbog nerada ili lošeg rada biračkih odbora u kojima su angažovani predstavnici političkih stranaka na 562 biračka mjesta.\nCIK je do danas primio ukupno 20 prigovora vezanih za događanja na dan izbora, uglavnom su iz nadležnosti opštinskih izbornih komisija, pa su njima i upućeni.\nCIK BiH Opći izbori


Uzbunjivač iz Krušika 'privremeno udaljen s posla'\nUzbunjivač Aleksandar Obradović, zaposlen u fabrici namenske industrije “Krušik” Valjevo, koji je medijima prosledio dokumenta koja ukazuju na moguću korupciju u tom preduzeću, dobio je rešenje o privremenom udaljenju sa posla, potvrđeno je za Radio Slobodna Evropa (RSE) u holding korporaciji „Krušik“ Valjevo.\n„Zaposlenom Aleksandru Obradoviću nije izrečena nikakva disciplinska mera, već je u skladu sa važećim propisima doneto rešenje o privremenom udaljavanju sa posla“, rečeno je u „Krušiku“ u odgovoru na pitanje RSE.\n„Za vreme trajanja mere udaljenja sa posla Obradović će primati naknadu u visini jedne četvrtine zarade, u skladu sa zakonom. Ova mera će trajati dokle god se Obradović nalazi u kućnom pritvoru“, kažu u holding koncernu „Krušik“.\n“Obradović je 7. oktobra 2019. u vreme dok se još nalazi u Centralnom zatvoru u Beogradu, dobio rešenje o privremenom udaljavanju s posla. Holding korporacija ‘Krušik’ je donela rešenje kojim se on privremeno udaljava s posla, oni na to imaju pravo po Zakonu o radu. To je na neki način i zaštita zaposlenog, jer ukoliko se ne bi pojavio tri dana na poslu, mogao bi da dobije otkaz”, pojašnjava Gajić i dodaje da je ono što zabrinjava to što Obradović u kućnom pritvoru može ostati do pravosnažnog okončanja krivičnog postupka koji se protiv njega vodi.


Japanske oružane snage dobile uputstvo kako da postupaju tokom susreta sa NLO - VIDEO | Vestinet.rs\nPočetna ZANIMLJIVOSTI\tJapanske oružane snage dobile uputstvo kako da postupaju tokom susreta sa NLO – VIDEO\nTaj potez usledio je nakon aprilske odluke Pentagona da objavi video snimke sa kojih je skinuta oznaka tajnosti, a na kojima se vidi navodni susret američkih pilota i NLO.\nKono je rekao članovima oružanih snaga zaduženim za zaštitu vazdušnog prostora Japana da snime kamerom bilo koji neobjašnjivi vazdušni fenomen i da ga analiziraju što je više moguće.\nUputstva takođe zahtevaju analizu informacija o NLO dobijenih od javnosti.\nMinistarstvo odbrane ističe da do sada nisu poznati slučajevi da su pripadnici oružanih snaga nailazili na NLO.\nU avgustu je japanski ministar odbrane imao sastanak sa američkim kolegom Markom Esperom i njih dvojica su navodno razgovarali o istrazi neidentifikovanih vazdušnih pojava kao novom području saradnje između njihovih zemalja.\nPentagon je nedavno formirao radnu grupu za otkrivanje i analizu NLO-a, nakon što je američko Ministarstvo odbrane u aprilu objavilo tri video snimka na kojima je zabeleženo kako američki piloti pokušavaju da presretnu nešto što je opisano kao „neobjašnjive vazdušne pojave„.\nTadašnja odluka Pentagona podstakla je japansko Ministarstvo odbrane da izradi procedure u slučaju da japanske oružane snage naiđu na NLO.


Matis: EU priznala da je zajednička odbrana misija samo za NATO - Dijalog.net\nNaslovna Politika Evropska unija Matis: EU priznala da je zajednička odbrana misija samo za NATO\nPostavljeno 15. February 2018.\nBrisel, 15. februar 2018. – Evropski saveznici su priznali da je zajednička odbrana misija za NATO i "samo za NATO", izjavio je u Briselu američki ministar odbrane Džejms Matis posle ministarskog sastanka u sedištu Alijanse u Briselu.\n"Postoji jasan dogovor da se u dokument EU uključi da je zajednička odbrana mislja za NATO, samo za NATO", rekao je Matis na konferenciji za novinare posle razgovora o evropskoj inicijativi o odbrani.\nAmerička delegacija izrazila je rezerve prema incijativi o evropskoj odbrani pre sastanka u Briselu. Kanada, Norveška, Island i Albanija su takođe izrazile zabrinutost tom inicijativom, rekli su diplomatski izvori u NATO.\n"Evropska inicijativa ne sme da izuzme aktivnosti i resurse NATO", rekla je Kejti Vilbarger, američka zvaničnica zadužena za međunarodnu bezbednost u Ministarstvu odbrane.\nVisoki predstavnica EU za spoljnu politiku i bezbednost Federika Mogerini pozvana je na radnu večeru kako bi razjasnila stav EU po pitanju odbrane.\n"Duh saradnje i činjenica da postoje dve organizacije kao što su EU i NATO koje treba da rade zajedno, bili su veoma prisutnu tokom večeri", rekla je španska ministarka odbrane Marija Dolores de Kospedal.\nPrema njenim rečima, postoji "komplementarni, a ne paralelni rad" EU i NATO u rešavanju zajedničke bezbednosne i odbrambene politike.\nPrethodno EIB finansira najveću evropsku fabriku baterija za električna kola\nSledeće Mesec dana nakon ubistva Olivera Ivanovića, istraga bez rezultata\nTop Tags Evropska komisija vladavina prava OCD lokalna samouprava Srbija i Evropska unija mediji Evropska unija konkurs Civilno društvo evropske integracije Društvo mladi Politika Pravosuđe Vlada Republike Srbije


19.07.2015. Stefanović: U Srbiji se živi bezbedno i sigurno\nMinistar unutrašnjih poslova dr Nebojša Stefanović održao je danas konferenciju za novinare na kojoj je izneo rezultate rada ministrastva u proteklih godinu dana.\nZahvalivši se ljudima iz policije koji su poslednjih godinu dana, a naročito poslednjih šest meseci predano radili, ministar je istakao da se u Srbiji živi bezbedno i sigurno. On je poručio da je Srbija sačuvala stabilnost, sposobnost da se ozbiljno i odlučno bori protiv korupcije i kriminala. Zahvaljujući tome, kako je rekao, povećao se i broj investicija u Srbiji, i stvoreni su preduslovi da sve druge delatnosti naše zemlje budu ostvarene neometano.\n„U našoj zemlji uspeli smo da smanjimo ukupnu stopu kriminala za 2,5%, broj rasvetljenih krivičnih dela se povećao za 4% i postigli smo zapažene rezultate po svim linijama rada Ministarstva“.\nMinistar je naglasio da je rasvetljeno ukupno 34 ubistava iz 2013, 2014 i 2015. godine i posebno istakao rešena tri ubistva iz 2001, 2002 i 2008. godine.\n„Rasvetljene su sve otmice u ovoj godini, kojih je bilo ukupno 7 i nijedna otmica u Srbiji nije ostala nerešena“, podvukao je Stefanović.\n„Uspeli smo da povećamo zaplenu narkotika za 3,7 puta više u odnosu na 2014. godinu. Imamo preko 280 kilograma raznih vrsta droga koje su oduzete u periodu od janura do juna ove godine“, rekao je ministar.\nOn je istakao i da je smanjen broj saobraćajnih nezgoda predanim radom na prevenciji i sa vozačima i sa građanima, broj poginulih lica je manji nego u prethodnoj godini, a posebno je ukazao da je broj poginule dece manji i poručio da će policija intenzivnim radom nastojati da bezbednost u saobraćaju još poveća.\nMinistar je rekao da su velike snage MUP-a upućene na rešavanje situacije vezane za migrante i da je u 2015. godini, do sada, otkriveno preko 61.500 ilegalnih migranata.\n„Taj broj se povećava svakog dana i mi svakoga dana imamo veći izazov, jer već imamo situaciju da preko 1.000 lica dnevno pokušava da uđe u našu državu. Policija čvrsto kontroliše našu granicu, uspevamo da identifikujemo sva ta lica, da jedan deo ljudi koji ilegalno pokušavaju da pređu granicu vratimo, da omogućimo svima koji imaju pravo da zatraže azil tu mogućnost i pružimo“, ukazao je Stefanović.\nOn je naglasio i da su angažovane snage uspele u potpunosti da očuvaju javni red i mir i da nema nijednog značajnijeg incidenta između naše populacije i migranata koji ulaze u našu zemlju.\n„Rad policije je značajno bolji nego u prethodnim godinama i izuzetno sam zadovoljan što su svi ljudi po policijskim upravama ozbiljno shvatili da je rezultat jedino merilo i kriterijum za njihovo napredovanje i jedino merilo i kriterijum po kojem će građani ceniti da li smo mi dobri u našem poslu“, kazao je ministar.\n"Ova vlast ima hrabrosti i snage" rekao je Stefanović, zahvalivši svim policajcima koji neumorno rade 24 sata da bi Srbija bila bezbednija.


Početna/BIZNIS/Virtuelna 11. „Evropska noć istraživača“\nSana Life 19. novembra 2020.\tBIZNIS, KATEDRA, MANIFESTACIJE, UMETNOST, ZANIMLJIVOSTI Ostavite komentar\nZabavićete se učeći o geonasleđu Niša i njegove okoline. Otkrićete kako da stignete do pećina, vidite klisuru, pogledate vodopad, jezero i upoznate se sa prelepim geodiverzitetom rešavajući zadatke uz pomoć geografske karte. Kroz kolaž kulturne raznolikosti upoznaćete se sa kulturnim vrednostima lokalne i svetske tradicije. Saznaćete i kako muzika na diskretan način povezuje i neutrališe različitosti. Videćete i kako u književnim delima stranci vide nas, a kako mi vidimo njih i podsetićemo se kulturoloških razlika koje mogu izazvati i smeh, ali koje potvrđuju da tek kroz diverzitet svet i život ostvaruju svoju punoću i lepotu.\nDopustićete da vas uverimo da fraza „kao mekušac“ i nije baš primerena za one koji nisu hrabri. Ukoliko se odlučite da nam se pridružite ove godine, imaćete priliku i da vidite kako izgleda običan dan jedne amebe, otkrićete zašto rotatorije imaju „točkove“ na glavi, da li su račići malo „popili“, kao i mnoge druge zanimljivosti mikrosveta. Pridružite nam se u razotkrivanju veze između hemije i Orijenta, u utvrđivanju šta je sve slatko, kako nastaje „šećerna vrteška“ i zašto je biber ljut. Proverićemo kojih sve boja ima u spanaću. Pričaćemo vam i o mineralima, ali i o kompozitnim materijalima (prof. dr Aleksandra Pavlović, koordinator ReFocuS 3.0 projekta sa PMF-a u Nišu).\nSvaki pojedinačni kolaž ispričaće priču o prijateljstvu i saradnji sa mnogim akademskim i kulturnim institucijama, organizacijama i pojedincima u zemlji i širom sveta; Svaki detalj na kolažu izabran je da podseti na raznovrsne kulturne i obrazovne aktivnosti kao i na najrazličitije teme koje su inspirisale njihove autore da izraze svoju kreativnost i predstave kulturne vrednosti svojih tradicija.\nRazličiti događaji, različite teme, različiti kolaži i sadržaji na njima trebalo bi da podstaknu posetioce na razmišljanje o uvažavanju kulturnih raznolikosti, jer: “Raznolikost kultura za ljudski rod je isto tako neophodna kao što je neophodna prirodna raznolikost za prirodu” (Marijana Stojanović, Univerzitetska biblioteka “Nikola Tesla”).\nOznakedigitalno Evropska istraživači muzeji naučnici Niš noć zanimljivosti\nPrethodni Srpsko-belgijski umetnički dijalog u Paviljonu u Tvrđavi\nSledeći Ima jedna krčma u planini…


Vijesti – Građus d.o.o. Kotor Varos\n”Građus” Kotor Varoš: Počela akcija 15 godina povjerenja – 15 odsto popusta\nBy gradjus • Vijesti\nKOTOR VAROŠ, 9. aprila – ”Građus” doo iz Kotor Varoša ove godine obolježava 15 godina uspješnog rada. Sve je počelo 2001. godine kada ja osnivač i vlasnik preduzeća Slavko Đukić pokrenuo samostalnu djelatnost sa tri zaposlena radnika.\n”Građus” doo trenutno zapošljava 20 radnika, a osim proširenja djelatnosti u izvođenju radova, preduzeće se već 10 godina bavi i prodajom materijala iz oblasti završnih radova u građevinarstvu.\nOsim tržišta Republike Srpske, ”Građus” doo je proširio svoje poslovanje na tržište SR Njemačke, gdje trenutno radi grupa radnika u predstavništvu firme “GRADUS MÜNCHEN”.\nPovodom obilježavanja 15-og rođendana, menadžment ”Građusa” će tokom godine sprovesti niz akcija, u okviru kojih će građanima i poslovnim partnerima biti obezbjeđene povoljnije cijene roba i usluga, a u planu su i humanitarne akcije, kulturne i sportske aktivnosti, te izleti i druženja radnika kolektiva i poslovnih partnera.\nU sklopu planiranih aktivnosti upravo je u toku akcija pod nazivom “15 GODINA POVJERENJA -15 % POPUSTA”.\nMinhen: Kompanija ”Građus” iz Kotor Varoša osvaja njemačko tržište\nKOTOR VAROŠ, 20, januara – Preduzeće “Građus” iz Kotor Varoša je sa sopstvenim ljudskim resursima otpočeo izvođenje radova u SR Njemačkoj. Rezultat iskoraka na tržište EU su dobijeni detašmani od Privredne Komore RS, do kojih se došlo na raspisanom konkursu za dodjelu detašmana 2015. godine.\nShodno potpisanom ugovoru, radovi se izvode na gradilištu “Seniorenzentrum-Gilching” u blizini Minhena.\nSvakako treba naglasiti da su svi zaposleni radnici na pomenutom projektu sa prebivalištem u Kotor Varošu. Prvi utisci samih radnika, kao i rukovodstva preduzeća su više nego zadovoljavajući, jer je ovo prilika da preduzeća i radnici sa ovih prostora pokažu da mogu u potpunosti zadovoljiti najviše evropske standarde kada su pitanju završni radovi u građevinarstvu. Nastavi čitanje\nPrivredna komora RS: ”Građus” dobio detašman za izvođenje radova u Njemačkoj\nKOTOR VAROŠ, 3. oktobra – Privredna komora Republike Srpske danas je u prostorijama Komore organizovala tradicionalnu svečanu dodjelu Odluka o raspodjeli detašmana , za detašmansku 2015/2016. godinu.\nDetašmane za rad u Njemačkoj ove godine je prvi put dobila firma “Građus” iz Kotor Varoša koja već 15 godina uspješno posluje na tržištu RS u oblasti završnih radova u građevinarstvu. Vlasnik i direktor ovog preduzeća Slavko Đukić kaže da je u Njemačkoj registrovao predstavništvo firme i da su bez problema ispunili zahtjevne uslove da bi mogli konkurisati za detašmane.


Dipos ne vraća novac u budžet ni po nalogu budžetske inspekcije | Insajder\nBez obzira na to što je u državnom vlasništvu i koristi državne nekretnine, preduzeće Dipos po svemu sudeći ostaje nedodirljivo čak i za institucije koje vrše kontrolu korišćenja državnih sredstava. To potvrđuje i činjenica da je budžetska inspekcija još marta 2010. nakon kontrole ovog preduzeća donela rešenje gde se, između ostalog, nalaže da ovo preduzeće vrati u budžet više od 800 miliona dinara. Međutim, ova suma nikada nije vraćena u budžet jer je Ministarstvo finansija nakon žalbe Diposa i ponovljene kontrole ukinulo ovo rešenje.\nKako je Dipos direktan korisnik državnih nekretnina, samim tim i novca od dobijenih zakupnina, budžetska inspekcija Ministarstva finansija vršila je kontrolu poslovnih knjiga, izveštaja i druge dokumentacije, s ciljem da utvrdi da li su sredstva namenski korišćena.\nPrema dokumentaciji koju je Insajder dobio na osnovu Zakona o dostupnosti informacija od javnog značaja, budžetska inspekcija našla je razne nepravilnosti i nezakonitosti u poslovanju ovog državnog preduzeća koje koristi državne nekretnine.\nTada je ustanovljeno da Dipos u 2008. i u prva tri meseca 2009. nije uplaćivao novac u budžet Srbije prikupljen od izdavanja u zakup objekata u državnoj svojini, u iznosu od 800 miliona dinara. Osim toga, budžetska inspekcija ustanovila je i da je Dipos na kraju 2007. raspodelio duple plate, u iznosu od sedam miliona dinara.\nBudžetska inspekcija donosi rešenje kojim tada nalaže preduzeću da novac vrati u budžet, a Dipos odmah ulaže žalbu.\nDva meseca kasnije, doneto je novo rešenje Ministarstva finansija, a kojim je delimično usvojena žalba. U novom postupku koji je radio novi budžetski inspektor, dve godine kasnije, utvrđeno je da Dipos ipak ne mora da vrati u budžet veći deo novca jer, kako navedeno u novom rešenju, Dipos je “postupao u skladu s ugovorom između Diposa i Direkcije za imovinu i zaključcima Vlade Srbije”.\nU skladu s tim, Ministarstvo finansija povuklo je i ukinulo rešenje o vraćanju skoro 800 miliona dinara u budžet.


Prodaja pšenice ugovarana po cenama 18 i 18,40 dinara po kilogramu - POLJOPRIVREDNIK specijalizovani list za selo\nProdaja pšenice ugovarana po cenama 18 i 18,40 dinara po kilogramu\nDatum kreiranja petak, 24 jul 2020 16:00\nKupoprodajni ugovori za kukuruz su zaključivani u cenovnom rasponu od 17,80 din/kg do 18,40 din/kg. Pojačana tražnja početkom nedelje odrazila se na cenu koja je imala uzlazni trend. Međutim, sam kraj nedelje donosi intenzivniju ponudu ove žitarice, što je dovelo do pada cene. Ponude su bile od 18,00 din/kg do 18,20 din/kg, dok je tražnja bila na nižem cenovnom nivou od ponuđenih.\nSoja beleži blagi rast cene. Berzanski ugovori su zaključeni u veoma uskom cenovnom opsegu od 43,70 din/kg do 43,80 din/kg. Ponderisana cena za ovu nedelju je iznosila 43,78. U odnosu na prethodnu nedelju cena ove uljarice je viša za 0,64%.\nUgovor za pšenicu na paritetu FCA je zaključen po ceni od 18,00 din/kg, dok je kupoprodajni ugovor na paritetu fco-kupac zaključen po ceni od 18,40 din/kg. Domaći prerađivači su obezbedili početne zalihe, te se oseća nedostatak tražnje na tržištu. S druge strane, razlog smanjene tražnje možemo pronaći u činjenici da su se kupci naše pšenice iz zemalja okruženja okrenuli kupovini na mađarskom tržištu.\nJečam rod 2020. godine minimalne hektolitarske mase 65 kg je prometovan po ceni od 14,80 din/kg.


Borski okrug muškarci zainteresovani za seksi dejt, Prevara u Braku\nBorski Okrug Muškarci Zainteresovani Za Seksi Dejt\nDa li tražite partnera? Pregledajte najnovije korisnike u nastavku i možda pronađete svog idealnog partnera. Stupite u kontakt s njima i organizujte dejt ove nedelje. Naša zajednica ima mnogo članova koji su oduvek tražili da se druže sa osobom kao što ste Vi! Kreirajte svoj potpuno besplatan nalog sad\nVolim mlade devojke\nŽelim da se družim Diskretno\nUsamljeni ste i živite blizu Vranje? Pošaljite poruku\nseksi Borski okrug


CRTA :Trećina medijskih objava u Srbiji o EU, SAD i Rusiji bez navedenog izvora - CRTA\nAktuelnosti / 28.06.2018.\nKarakteristika dezinformacija i lažnih vesti je da su one najčešće plasiraju bez jasno navedenog izvora vesti, uz pristrasno i neobjektivno izveštavanje. Regionalna analiza medijskog izveštavanja, koju je sprovela organizacija „Crta“, u periodu od 14. maja do 10. juna pokazala je da više od trećine medijskih objava u Srbiji o međunarodnim akterima, Evropskoj uniji, SAD i Rusiji, bez navedenog izvora, što je osnov za potencijalne dezinfomacije. U Makedoniji je najveći procenat medijskih objava – 43 odsto na ovu temu sa citatima neimenovanih izvora. U Crnoj Gori i Bosni i Hercegovini zabeležen je značajno niži broj objava bez navođenja citata. Analiza je predstavljena na otvaranju međunarodne konferencije „Da li gubimo bitku sa dezinformacijama“ u organizaciji Istinomera, prvog fektčeking portala u regionu.\nKompletna prezentacija regionalne analize medijskog izveštavanja dostupna je ovde.


Sukobi u Ukrajini, oštra reakcija EU\nProtesti pristalica EU integracije u Kijevu\nU Kijevu izbili sukobi policije i pristalica integracije u Evropsku uniju, čiji zvaničnici su izrazili žaljenje zbog odluke ukrajinskih vlasti da se povuku iz trgovinskog sporazuma\nPovodom odluke Ukrajine da obustavi pripreme za potpisivanje sporazuma sa EU, planirano za kraj ove sedmice u Viljnusu, danas su se zajedničkim saopštenjem oglasila dva predsjednika, Evropske komisije i Evropskog vijeća. Oni iskazuju duboko žaljenje korakom Kijeva, ali i potezima čiji pritisak stoji za toga.\nEvropa neće nikoga moliti da joj se približi, poručili su danas prvi ljudi evropskih institucija vrhu vlasti u Ukrajini, u neobično oštroj pisanoj zajedničkoj izjavi. Oni podsjećaju da je na stolu bio, i još uvijek jeste, papir kakav nikome do sada nije bio\nponudjen- sporazum o bliskoj saradnji, slobodnoj trgovini i pomoći u izlasku iz nezavidne ekonomske situacije, modernizaciji. Medjutim , za tango je potrebno dvoje.\n"Ovo traži jasnu političku volju na ukrajinskoj strani, akcije i progres u postavljenim uslovima. Svjesni da Ukrajina trenutno trpi vanjske pritiske, vjerujemo da kratkoročni interesi ne smiju nadvladati dugoročne koristi kakve ce ovo partnerstvo donijeti", saopštila je portparolka Evropske komisije, Pia Ahrenkilde Hansen.\nDva predsjednika su ogorčena potezima i pritiscima Rusije i ukazuju da je i ukrajinski narod posljednjih dana pokazao svijest o istorijskoj važnosti evropskih asocijacija. Medjutim, ni danas niti ikada ranije iz Brisela put Kijeva nije otišla poruka o jasnim evropskim perspektivama zemlje. Umjesto toga, domišljen je termin "Istočno partnerstvo" gdje je, uz Ukrajinu, još pet zemalja bivšeg sovjetskog bloka.\nSamit pod istim nazivom, koji je planiran u glavnom gradu predsjedavajuće EU Litvanije, trebao je pokazati uspješnost evropske vanjske politike prema istočnim susjedima. Umjesto toga, ako i bude održan, ima sve šanse da bude dokaz kraha evropske diplomatije prema toj grupi država koje su se, jedna za drugom, počele okretati starim ruskim saveznicima, ostavljajući tako za stolom samo dvije zemlje, Moldaviju i Gruziju.\n"Mi nastavljamo da razvijamo partnerstvo izmedju nas i naših istočnih partnera, vjerujemo da će to donijeti brojne koristi svim državama i nastavićemo da radimo u istom duhu", poručila je portparlka Visoke predstavnice EU, Maja Kocijančić.\nMedjutim, malo je argumennata na evropskoj strani. Kritičari kažu da dok se Evropa bavila sama sobom, razjedinjenošću interesa i odnosima sa krupnim, globalnim partnerima, nikada istinski nije ušla u dijalog sa svojim istočni susjedima. Rusija jeste, pokazujući drugačiju diplomatiju i sredstva, ali konačno ostvarujući clj koji još jednom podvlači činjenicu da je Brisel, umjesto snažnog i kredibilnog diplomatskog aparata, stvorio još jednu birokratsku kulu od karata.\nDemonstranti u Ukrajini, koji već nekoliko dana protestuju zahtevajući da vlada izmeni kurs i potpiše važan trgovinski sporazum sa Evropskom unijom, sukobili su se sa policijom.\nDo sukoba je došlo danas na centralnom trgu u Kijevu zbog iznenadne prošlonedeljne odluke vlade da se povuče iz sporazuma sa EU i umesto toga fokusira na trgovinske veze sa Rusijom.\nPakt je suspendovan u četvrtak pošto je parlament odbio da odobri zakon o puštanju na slobodu bivše premijerke Julije Timošenko. Njeno oslobadjanje bilo je ključni preduslov Evropske unije za potpisivanje sporazuma o pridruživanju sa Ukrajinom.\nUkrajina navodi da će nastaviti „aktivni dijalog“ sa Belorusijom i Kazahstanom, članicama Rusijom predvodjene unije, kao i drugim bivšim sovjetskim republikama sa ciljem da se ožive trgovinske i ekonomske veze. Neki članovi ukrajinske opozicije su prošle nedelje izjavili da je to saopštenje vlade osnov za opoziv predsednika Viktora Janukoviča.


Међународни дан ретких болести – ZJZPA\nNa inicijativu Evropske asocijacije udruženja obolelih od retkih bolesti (www.eurordis.org) dvanaestu godinu za redom, poslednjeg dana februara, obeležava se Međunarodni dan retkih bolesti.\nRetke bolesti su heterogena grupa oboljenja čija je zajednička karakteristika niska učestalost. Prema preporukama Evropske komisije, retka bolest se definiše kao bolest koja se javlja kod manje od pet osoba na 10.000 stanovnika. Procenjuje se da u svetu ima od 6000 do 8000 različitih retkih bolesti. U Evropskoj uniji 6–8% populacije ima retku bolest. Po toj proceni, u Srbiji oko 450.000 osoba živi sa nekom retkom bolešću. Ove bolesti su često životno ugrožavajuće, hronične, progresivne i značajno narušavaju kvalitet života obolelih i njihovih porodica.\nCilj kampanje je da se šira javnost upozna sa problemima sa kojima se sreću oboleli od retkih bolesti i njihove porodice. Uključivanje šire društvene zajednice može pomoći da ova velika grupa pacijenata izađe iz izolacije. Obeležavanje dana retkih bolesti deo je globalnog poziva donosiocima odluka, zdravstvenim radnicima, farmaceutskim kompanijama, istraživačima da efikasnije koordinišu sve aspekte brige za osobe koje žive sa retkom bolešću. Neophodno je da se oboleli od retkih bolesti prepoznaju kao prioritet politike javnog zdravlja na nacionalnom i međunarodnom nivou. Na taj način moguć je veći broj istraživanja o retkim bolestima i razvoj lekova siročića (orphan drugs).\nTema ovogodišnjeg Međunarodnog dana retkih bolesti je prevazilaženje nedostataka u koordinaciji između sistema zdravstvene i socijalne zaštite radi dostizanja kvalitetijeg multidisciplinarnog pristupa kako bi se pacijenti i njihove porodice lakše nosili sa izazovima koje ove dijagnoze nose. Potrebno je brigu o osobama sa retkim bolestima prevesti iz isključivo medicinskog domena i obezbediti im podršku u sistemu socijalne zaštite na lokalnom i nacionalnom nivou. Često se oboleli sreću sa stigmatizacijom, izolacijom i diskriminacijom. Kvalitet života osoba sa retkim bolestima i njihovih porodica ne zavisi samo od težine bolesti i dostupnosti lečenja već i od adekvatne psihosocijalne i šire društvene podrške.\nŠUGA – SCABIES\t44045\t11/11/2016\nZakazivanje PCR testiranja na Covid-19\t5046\t23/06/2020\n14. NOVEMBAR-SVETSKI DAN DIJABETESA 2016. GODINE „POGLED NA DIJABETES”\t4934\t07/11/2016\n31. JANUAR-NACIONALNI DAN BEZ DUVANSKOG DIMA 2017. GODINE „ODRASLI PUŠE I MENE GUŠE“\t4847\t23/01/2017\nSvetski dan zdravlja – 7. april 2017.\t4127\t31/03/2017


Subvencije države za zapošljavanje: Prva plata za 10.000 mladih - Udruženje poslovnih žena Srbije\nProjekat „Moja prva plata“ kao vid pomoći države za zapošljavanje počinje 15. avgusta, a 10.000 mladih koji su tek završili srednje škole i fakultete biće na prvi posao raspoređeni do kraja oktobra.\nDržava će privrednicima davati 20.000 dinara za zaposlenog sa srednjom školom, odnosno 24.000 za one sa fakultetima, a ostatak plate će davati poslodavci. Za ove namene, kako je za „Novosti“ rekao ministar finansija Siniša Mali, izdvojeno je dve milijarde dinara.\n– Kada završe praksu od devet meseci, verovatno će dosta njih ostati kod poslodavaca. A, ako treba da idu na druga mesta, svakako će im biti lakše sa praksom koju su stekli – navodi Mali.\n– To je konkretna podrška i oni koji planiraju od jeseni da prime nove radnike sigurno će iskoristiti ovu mogućnost da se rasterete troškova – objašnjava Atanacković. – Takve mere koje pomažu privredi i radnicima treba da se nastave.\nOn je naglasio da su minimalne zarade koje je država isplatila sprečile otpuštanja. Sada je, kako navodi, neophodno da se prati situacija u privredi i da država „uskače“ sa merama pomoći onim delovima privrede koji su u problemu.\nOlakšice za zapošljavanje mladih se ocenjuju kao dobra inicijativa i u Udruženju poslovnih žena Srbije. Olivera Popović, članica ove organizacija koja okuplja preduzetnice smatra da je svaka pomoć od država dobrodošla.


Gripa odnijela još dva života u Srpskoj!\nPetak, 1.03.2019., 17:17 Petak, 1.03.2019., 17:17\nInstitutu za javno zdravstvo Republike Srpske je, za posljednja tri dana, prijavljeno da su dva pacijenta preminula od posljedica teške akutne respiratorne infekcije.\nUniverzitetski klinički centar Republike Srpske i Bolnica “Srbija” u Istočnom Sarajevu prijavili su po jednog preminulog pacijenta.\nPacijenti su bili srednje i starije životne dobi sa brojnim komorbiditetima i pozitivni na virus influence A, saopšteno je iz Instituta za javno zdravstvo Republike Srpske.\nInstitut svakodnevno prati epidemiološku situaciju u Republici Srpskoj i regionu, kao i informacije Evropskog centra za kontrolu bolesti i Svjetske zdravstvene organizacije. U toku je prikupljanje podataka iz svih zdravstvenih ustanova u Republici Srpskoj za izvještaj za devetu nedjelju koji će javnosti biti dostupan u utorak.\nrepublika srpskagripaInstitut za javno zdravstvo Republike Srpske


Kobejnova gitara iz kultnog videa biće prodata na aukciji - Boom93\nKobejnova gitara iz kultnog videa biće prodata na aukciji\nGitara koja je napravila revoluciju rok zvuka biće prodata, a novac doniran u humanitarne svrhe.\nLegendarni frontmen Nirvane, Kurt Kobejn snimio je „Smells Like Teen Spirit“ 1991. godine, a gitara koju je imao u spotu sada se prodaje na aukciji, piše CNN. Spot na Jutjubu ima više od 1.4 milijarde pregleda, a njegov je plavi „Fender“ iz 1969. postao jedan od poznatijih instrumenata.\n„Ovo je jedna od najpoznatijih gitara koja je ikada došla na aukciju, plava gitara Mustang Fender, jedna od omiljenih gitara Kurta Kobejna“, rekao je Martin Nolan, direktor akucijske kuće „Džulijen“.\nNolan je dodao da uz gitaru idu i propratni delovi koje je takođe Kurt koristio.\n„Gitara dolazi s originalnim koferom i kaišem za gitaru, tako da je to stvarno važno kolekcionarima kada dođu na aukciju kako bi se uverili u originalnost instrumenta“.\nAukcija je najavljena za maj, u Njujorku, a Kobejnova gitara je ujedno i najpoznatiji predmet na aukciji.\nNolan tvrdi da bi gitara mogla dostići cenu do preko 700.000 dolara, ali i da je to „vrlo konzervativna procena“ i da su sve opcije u igri.\nDeo novca koji kuća zaradi na gitari biće doniran humanitarnim organizacijama, a osim nje na aukciji će biti ponuđene i neke Kurtove fotografije.\nOznakeAukcija gitara Kurt Kobejn\n„Muzički dinar“ i na mobilne telefone, u kom procentu – još nije poznato\nDokumentarac o Džordžu Majklu stiže u junu


Trikolori imaju na umu samo pobedu - Meridianbet Vesti\nReprezentacije Author:\tCentrala Bg - 06/10/2016\nFrancuska je protiv Belorusije imala kontrolu lopte i čak 20 šuteva više na gol od svog domaćina (23:3), ali kući nije uspela da donese više od jednog boda, pošto se utakmica završila najnepopularnijim rezultatom.\nPrilika da finalista ovogodišnjeg UEFA prvenstva Evrope popravi stvari je utakmica drugog kola u okviru kojeg u Sen Deni stiže Bugarska, jedina ekipa koja u grupi A ima pobedu posle prve runde.\nFrancuska je posle neuspešnog pohoda na evropski trofej odigrala prijateljsku utakmicu sa Italijom, koju je dobila iznenađujuće lako sa 3:1, a onda je usledio ne baš očekivani remi sa Belorusijom.\nDidije Dešamp nije pozvao napadača Arsenala Olivijea Žirua za duele sa Bugarskom i Holandijom da bi se ovaj fudbaler što bolje oporavio od povrede, dok Karim Benzema i dalje nije među onima na koje selektor Francuske računa u ovom periodu.\nPretpostavlja se da će šansu da zaigra protiv Antoana Grizmana dobiti Kevin Gameiro, koji kao i Grizman igra za Atletiko i koji je na Vinsente Kalderon stigao iz Sevilje.\nDruge opcije koje ima Dešamp su da započne sa Žinjakom, napadačem Mančester Junajteda Antonijem Marsijalom ili Nabilom Fekirom iz Liona.\nDobre vesti su da su se Rafael Varane i NGolo Kante oporavili od povreda i da bi mogli da zaigraju na stadionu Francuska.\nBugarska se nalazi na vrhu tabele pošto je jedina uspela da ostvari pobedu u premijernom kolu kvalifikacija. Međutim, ne postoje neki posebni razlozi da se Bugarska hvali ovim trijumfom pošto je u pitanju pobeda protiv Luksemburga na domaćem terenu i to golom u zaustavnom vremenu. Luksemburžani su čak i vodili u ovom susretu sa 2:1, da bi se na kraju meč završio slavljem domaćih posle gola Toneva neposredno pre poslednjeg sudijskog zvižduka!\nZanimljivost vezana za susret ove dve selekcije je istorijska povezanost dvojice selektora, Didijea Dešampa i Petra Hubčeva. Naime, njih dvojica su kao igrači bili akteri čuvene utakmice kvalifikacija za Svetsko prvenstvo u Americi koja se igrala u Parizu 1993. godine. Ta utakmica je završena trijumfom Bugarske 2:1, koja su sledeće godine na Mundijalu u SAD mimo svih prognoza ostvarila plasman među četiri najbolje reprezentacije!\nDve selekcije su odmeravale snage u 30 zvaničnih susreta, a podatak da Bugarska ima više pobeda je pomalo iznenađujući za one malo manje upućene. No, ako Trikolori u petak uveče savladaju svog gosta, broj pobeda će se izjednačiti na po 13 sa svake strane!\nOd poslednjeg takmičarskog susreta Francuske i Bugarske, prošlo je tačno 20 godina. Rezultat je tada bio 3:1 za Trikolore koji i u ovom meču moraju da igraju punom snagom i napadački – dakle, domaćin 3+!\nTags:''trikolori'', Antoan Grizman, Bugarska, Didije Dešamp, Francuska, kvalifikacije, Petar Hubčev, UEFA


Adrija medija grupa najavila krivičnu prijavu protiv Stefanovića\nTa kompanija je najoštrije osudila odluku MUP-a Srbije da Višem javnom tužilaštvu dostavi krivičnu prijavu protiv vlasnika AMG Aleksandra Rodića i glavnog urednika dnevnog lista "Kurir" Milana Ladjevića zbog podstrekivanja na lažno prijavljivanje.\n"To je samo produžetak kreiranja atmosfere koja je postojala devedesetih godina, kada se moglo misliti samo onako kako misli vlast. Ovakvim potezom vlast je otvoreno poručila da je u Srbiji zabranjena i kažnjiva sloboda govora", ocenila je kompanija u saopštenju.\n"To je istovremeno i krivična prijava protiv Ustava Srbije, koji u članu 46 jamči slobodu mišljenja, izražavanja, govora, pisanja, kao i člana 50, koji garantuje da u Srbiji nema cenzure", dodali su u saopštenju.\nViše javno tužilaštvo saopštilo je ranije danas da u krivičnoj prijavi Ministarstva unutrašnjih poslova Srbije protiv vlasnika lista "Kurir" Aleksandra Rodića i glavnog urednika tog lista Milana Ladjevića postoje elementi podstrekivanja na lažno prijavljivanje. To tužilaštvo je navelo da će krivična prijava biti dostavljena Osnovnom tužilaštvu na dalje postupanje.


Šta nas čeka u zemlji i svetu ove nedelje | Novosadski informativni portal 021\nOve nedelje u fokusu će biti utakmice Partizana i Crvene zvezde, saslušanje Džulijana Asanža i susret Putina i Erdogana.\nBBC 21.10.2019. | 07:59 > 08:00\nPoslednja nedelja oktobra je pred nama - čeka nas nekoliko važnih fudbalskih utakmica, saslušanje Džulijana Asanža, susret Putina i Erdogana, kao i obeležavanje Dana Ujedinjenih nacija.\nSrpsko - engleske fudbalske „svečanosti"\nNavijači Crvene zvezde i Partizana, dva najveća srpska fudbalska kluba sa nestrpljenjem su čekali nedelju pred nama, jer će timovi za koje navijaju odmeriti snage sa engleskim velikanima.\nNajpre će na teren fudbaleri Crvene zvezde koji u utorak u Londonu u trećem kolu grupne faze Lige šampiona gostuju kod Totenhema, aktuelnog viceprvaka Evrope.\nPosle pobede nad Olimpijakosom u prošlom kolu LŠ, ekipa koju trenira Vladan Milojević pokazala je da ima kvalitet da se uključi u borbu, makar za treće mesto u grupi, koje garantuje i nastavak takmičenja u Evropi i na proleće.\nDva dana posle Crvene zvezde, okršaj sa Englezima imaće i fudbaleri Partizana, koji će u Beogradu dočekati jedan od najvećih klubova na svetu - Mančester Junajted u Ligi Evrope.\nBeogradski crno-beli u prva dva kola pružili su veoma dobre partije, nalaze se na liderskoj poziciji u grupi, a duel sa Junajtedom, kojem je zbog loših igara od početka sezone poljuljano samopouzdanje, biće pravi test kvaliteta i karaktera.\nOsnivač Vikiliksa Džulijan Asanž biće saslušan pred sudom u Londonu.\nAsanž je trebalo 22. septembra da bude pušten na slobodu posle služenja kazne od 50 nedelja zbog kršenja uslova kaucije.\nMeđutim, tad mu je rečeno da će ostati u zatvoru zbog opasnosti da će ponovo pokušati da izbegne da se pojavi pred sudom.\nTri tačke Erdoganove posete: „Diplomatija“, autoput i turski policajci u Srbiji\nAsanž je odslužio kaznu u Britaniji zbog toga što je prekršio odluku o kauciji, a nakon što je sedam godina proveo u ambasadi Ekvadora u Londonu kako bi izbegao ekstradiciju Švedskoj.\nPutin i Erdogan u Sočiju\nDvojica predsednika razgovaraće o situaciji u Siriji nakon turske ofanzive.\nTokom telefonskog razgovora prošle nedelje oni su se izjasnili za nastavak traženja političkog rešenja za Siriju i potvrdili privrženost obezbeđivanju teritorijalnog integriteta te zemlje.\nTurska je 9. oktobra počela operaciju "izvor mira" na severu Sirije.\nCilj akcije je, kako navode u Ankari, stvaranje tampon zone duž granice dve zemlje gde bi se vratile sirijske izbeglice, kao i da od svoje granice da udalji sirijske Kurde koje smatra teroristima.\nRođendan Ujedinjenih nacija\nUjedinjene nacije slave svoj dan 24. oktobra, u znak sećanja na usvajanje Povelje svetske organizacije, koja je stupila na snagu na taj dan 1945. godine, po završetku Drugog svetskog rata.\nUjedinjene nacije su kada su osnovane imale 51 zemlju članicu u svojim redovima, a danas 193 države imaju predstavnike u zgradi na Ist riveru u Njujorku.\nProcenjuje se da je godišnji budžet UN oko pet milijardi dolara, od čega najveći deo odlazi na mirovne misije pod okriljem te organizacije širom sveta.\nNajveći donatori budžeta su SAD (22 odsto), Japan (10,8 odsto), Nemačka (7,1 odsto), Francuska (5,6 odsto), Kina (5,1 odsto), Italija (4,4 odsto).\nMeđutim, Ujedinjene nacije se suočavaju sa novčanim problemima.\nGeneralni sekretar Antonio Gutereš nedavno je rekao da ta organizacija možda neće imati dovoljno sredstava za isplatu plata zaposlenima u novembru mesecu.\n"Naš rad i naše reforme su u opasnosti", poručio je on.\nBudžet za 2019. iznosi preko 3,3 milijarde dolara, a SAD, koja uplaćuje 22 posto sredstava, duguje Ujedinjenim nacijama 381 miliona dolara naime zaostalog duga i 674 miliona dolara za aktualni budžet.\nAmerički predsednik Donald Tramp poručio je kako Vašinton snosi nepravedan teret finansiranja UN-a i zatražio je reformu te institucije.


Izvor: AutoBlog, 19.Jan.2020, 19:01\nChevrolet je još u julu prikazao Corvette Stingray C8 modelske godine 2020 u Coupe izdanju (i to sa centralno smeštenim motorom), a nekoliko meseci kasnije se pojavila i Cabrio verzija. U međuvremenu, prvi primerak ovog automobila je prodat na aukciji za tri miliona dolara. Tačnije, prvi Chevrolet Corvette Stingray C8 u Coupe formi je prodat na Barrett-Jackson aukciji u Arizoni, a sav prihod ide u dobrotvorne svrhe (i to Detroit Children fondu). Kupac prvog primerka je inače Rick Hendrick, osnivač i šef Hendrick kompanije. On će svoj automobil moći da preuzme u Bowling Green fabrici u Kentakiju, dobiće i obilazak Corvette muzeja i dokaz o autentičnosti vozila. Automobil pokreće 6,2 litarski LT2 V8 motor sa 365...\nIzvor: B92, 20.Jan.2020, 10:12\nNa aukciji kuće Barret-Jackson prodat je prvi primerak najnovije generacije Chevroleta Corvette Stingray...Radi se o prvom proizvedenom automobilu osme generacije legendarnog sportskog modela, a sredstva od prodaje biće donirana u dobrotvorne svrhe, "Dečjem fondu" u Detroitu, neprofitnoj organizaciji...


Miščević: Srbija na korak od korišćenja sredstava EU za poljoprivredu : Nadlanu.com\nMiščević: Srbija na korak od korišćenja sredstava EU za poljoprivredu\nObjavljeno 24. mar 2014. / 12:41:43\nMiščević je objasnila da je Srbija na korak od dostizanja akreditacije za korišćenje sredstava koja su direktno namenjena za pomoć i podsticaj poljoprivrednoj proizvodnji.\nU prvoj fazi ta sredstva iznose 11 miliona evra na godišnjem nivou, što je tek priprema za korišćenje strukturnih fonodova i sredstava iz zajedničke poljoprivrredne politike koji su mnogo veći i značajniji, rekla je Miščević novinarima uoči početka konferencije "Agrarna politika Srbije" u organizaciji NIN-a.\nOna je navela i da bi Uprava za agrarna plaćanja trebalo da bude osnovana odmah nakon formiranja nove vlade, navodeći da je organizaciono mnogo jednostavnije da ona bude u Beogradu.\n"Sledeći korak je da se u Upravi zaposli dovoljan broj ljudi da bi mogli da urade posao, što podrazumeva dodatna sredstva i investicije koje prema proračunima Ministarstva poljoprivrede iznose 1,6 miliona evra", rekla je Miščević i dodala da je to velika investicija, ali da su sredtstva za pomoć poljoprivredi već obezbeđena.\nOna je rekla i da se o promeni Uredbe o nivou alfatoksina u mleku nije mnogo razgovaralo na skriningu u oblasti poljoprivrede i naglasila da je to jedna od stvari koje će Srbija morati da uskladi sa standardima EU.\nNa skrinigu se pričalo o standardima bezbednosti hrane koji su, kako je rekla, brojni i zahtevaju dosta investicija, referentne laboratorije i kontrolu svega što je dogovoreno u standardima EU.\nPOL BEBE JOŠ UVEK NE ZNAM: Marija Petronijević prvi put o…\nJA SAM POLJOPRIVREDNIK: Veljko Ražnatović progovorio o…\nMiščević je rekla da su na skriningu radili analitički pregled razvoja sela i ruralnih područja, što je prva faza Poglavlja 11.\nRazgovaralo se, kako je dodala, i o pitanju organizacije zajedničkog tržišta poljoprivednih proizvoda.\n"Poljoprivredni proizvodi su drugačiji i zbog njihove specifičnosti, a posebno obradjenih proizvoda potrebno je bolje organizovanje" rekla je Mišćević, precizirajući da su tada pokrenuli pitanja mlječnih proizvoda, žive stoke, voća, povrća, vina sa naglaskom na organskoj proizvodnji.\nPričalo se i o zaštiti domaćih brendova, jer prema njenim rečima, naše gradjane posebno zanima kako da zaštite svoje proizvode kada udjemo u EU.\nMiščević je poručila da u okviru pregovora, u razgovorima o poljoproivredi, ne počinjemo od nule.\n"Počinjemo sa Strategijom razvoja koju je Ministarstvo poljoprivrede nedavno predstavilo, a razgovaraćemo na ovu temu svi zajedno uz konsultaciju sa ljudima iz struke", zaključila je Mišćević.


RTS :: Vučić i Šumaher o daljem investiranju u Srbiju\nPucnjava na Novom Beogradu...\nVreme radi za Kurde...\nErdoganova poruka Zapadu...\nĐurić poručio Tačiju: Ako...\nSudar na Ibarskoj magistrali...\nPaspalj: Rio će nas radovati...\nĐoković: Mogu još bolje...\n"Stotka" Srbije protiv Francuske...\nĐoković savladao Berdiha...\nMoćni Atletiko - stigao Gameiro...\nZenga novi menadžer Vulverhemptona...\nKad piloti „meseršmita“ i...\nSunce joj popravilo ulubljeni...\nPrizor koji je šokirao australijske...\nPodrška zvezda, jezičak na vagi...\nEkskluzivno: High blue -...\nNovčanica od milion funti...\nVreme sporta i razonode...\nVučić i Šumaher o daljem investiranju u Srbiju\nutorak, 23. feb 2016, 12:06 -> 12:11\nPredsednik Vlade Srbije Aleksandar Vučić sastao se sa direktorom kompanije za proizvodnju najmodernijih sistema rasvete "Cumtobel" Ulrihom Šumaherom, sa kojim je razgovarao o nastavku uspešno započete saradnje i potencijalima za dalje investiranje u Srbiju.\nPosle prvog sastanka sa Ulrihom Šumaherom u novembru prošle godine, ova kompanija je donirala najmoderniju uličnu rasvetu za po dve ulice u Beogradu i Nišu i odlučila da svoj projektni centar za centralnu i istočnu Evropu premesti iz Poljske u Srbiju.Premijer Vučić istakao je da je cilj srpske vlade unapređenje ekonomskih odnosa sa Nemačkom i izrazio uverenje da će strukturne reforme doprineti dolasku novih nemačkih investicija."Veliki broj novih potencijalnih investitora iz Nemačke pokazao je zainteresovanost za ulaganje u našoj zemlji. Mi činimo sve kako bi stvorili povoljan investicioni ambijent za privlačenje stranih investicija. Srbija je zahvaljujući našim ekonomskim reformama, ali i kompanijama kao 'Simens', 'Tenis', 'Cumtobel' i mnogim drugim, na dobrom putu ka ekonomskom oporavku", zaključio je premijer Vučić.Šumaher je rekao da je njegova kompanija odlučila da projektno-istraživački biro prebaci u Beograd zbog, kako je rekao, povoljnog geografskog položaja, pogodnog poreskog sistema, kao i visokoobrazovanog i stručnog kadra, sposobnog da postane deo velikih kompanija.Biro će, rekao je, u prvoj fazi servisirati kompanije na prostoru centralne i istočne Evrope, a u planu imamo i širenje servisa na celu Evropu, istakao je Šumaher. Konkurs za posao u ovoj kompaniji otvoren je od 1. februara i 15 mladih ljudi iz Srbije, koji su završili Elektrotehnički ili Arhitektonski fakultet, imaće priliku da postanu deo tima "Cumtobel grupe". U drugoj fazi razvoja, kompanija planira da u Srbiji zaposli još 50 diplomaca.\n111 pošalji komentar\n(utorak, 23. feb 2016, 16:08)\nSvaka investicija je dobrodosla u nasu zemlju. Imamo dosta obrazovanih mladih ljudi, tako da je ovo odlična šansa da se ti ljudi zaposle i ostanu u svojoj zemlji. (utorak, 23. feb 2016, 15:37)\nObzirom da je Sumaher prosle jesni vec bio u Srbiji, ovaj njegov drugi dolazak nije slucajan, odnosnu verovatno da postoje ozbiljne namere za investiranjem u Srbiji.\n(utorak, 23. feb 2016, 14:37)\nNaše ćevaščiće će jesti ceo svet i znaće da je to srpski brend.\n(utorak, 23. feb 2016, 14:27)\nDolaskom ovakvih Nemačkih kompanija stvaramo ambijent i uslove za dualno obrazovanje, a samim tim potstičemo razvoj i rast naše privrede.\n(utorak, 23. feb 2016, 14:18)\nJako dobro za Srbiju, jer ovo se može pozitivno odraziti na druge strane investitore.\n(utorak, 23. feb 2016, 14:16)\nBilo koja firma i svako ko dođe u Srbiju i otvori nekoliko radnih mesta naravno da je dobrodošao. Nadamo se da će ovakvih investitora biti još više, jer se situacija u našoj zemlji drastično promenila na bolje i uslovi za strane investitore su mnogo bolji. Podrška premijeru u daljim akcijama u lovu na investitore.\nSa svakom novom investicijom smanjuje se broj nezaposlenih radnika.\n(utorak, 23. feb 2016, 14:14)\nNadam se da će pregovori uspeti i da će u Srbiji stići , i to centar za celu istočnu Evropu, i otvoriti se nova radna mesta, podići još više privredni imidž i snaga države.\n(utorak, 23. feb 2016, 14:09)\nPoreske olaksice svakako omogucavaju priliv novih investicija, ali i jacanje nase privrede.\n(utorak, 23. feb 2016, 14:03)\nNadam se da ce postici dogovor i da ce biti mnogo radnih mesta za gradjane Srbije.\nSelaković: Čast ako budem u Vladi, ako ne - nije smak sveta\nĐurić poručio Tačiju: Ako je iko na Kosovu izvršio genocid, to je OVK\nTači najavljuje tužbu protiv Srbije za genocid\nPS: Značajni u SAD nisu imali vremena za Pajtića\nSrpska lista: Gecajev napad potvrda političke prirode procesa\nPrognoza subota, 30. jul 2016.\nEPS krade od gradjana godinama\noni da gledaju svoja posla


Rusija za referendum o ulasku Crne Gore u NATO - 02.02.2016, Sputnik Srbija\nRusija je spremna da podrži političke i društvene snage Crne Gore u njihovim zalaganjima da se sprovede referendum o ulasku u NATO i poziva zapadne države da... 02.02.2016, Sputnik Srbija\nMilo ne može da dobije ni 50% glasova za prijem u nato a kamoli ustavom potrebnu dvotrećinu. Pa to i ptice znaju.\nsergej železnjak, milan knežević, andrija mandić, sergej nariškin, crna gora, vesti\nOn je na sastanku sa delegacijom Demokratskog fronta u Moskvi, u kojoj su bili Andrija Mandić i Milan Knežević, rekao da Rusiji nije svejedno kakva će biti sudbina naroda Crne Gore, kao i da je zabrinuta zbog kršenja prava crnogorskog naroda i pokušaja nasilnog ulaska zemlja u NATO.\nOpozicija Crne Gore: Ukinućemo sankcije Rusiji\n1 Februar 2016, 20:20\nRuski i crnogorski zvaničnici, među kojima je bio i predsednik Državne dume Sergej Nariškin, saglasni su da odbijanje crnogorskih vlasti da se rukovode većinskim stavom naroda predstavlja kršenje principa demokratije i može lako izazvati građansku neposlušnost.\n„Razumemo i slažemo se sa narodom Crne Gore da je održavanje referenduma demokratski i slobodan način izjavljivanja volje naroda. Rusija će u tom slučaju poštovati bilo koju odluku koja bude izražena precizno, bez slobodnih interpretacija“, rekao je Železnjak.\nOn je istakao i da je Rusija svesna inicijative Demokratske narodne partije Crne Gore za razvoj projekta Balkanskog saveza neutralnih država, ocenivši da je u pitanju perspektivni projekat.\nDelegacije dveju država su razgovarale i o rusko-crnogorskoj ekonomskoj saradnji.\n„Odluka crnogorskog naroda o očuvanju vojno-političke neutralnosti bi mogla biti veoma važan stimulans za razvoj tradicionalnih veza u sferi turizma, investicija, energetike, transporta, infrastrukturnih projekata, u bankarskom sektoru, kao i u mnogim drugim pravcima. Pored toga, neophodno je i jačanje saradnje u oblasti društvenih i humanitarnih projekata“, zaključio je Železnjak.\n3 Februar 2016, 08:59


Amerika slavi Dan predsednika – Nadlanu.com\nAmerika slavi Dan predsednika\nObjavljeno 18. feb 2013. / 18:20:41\nŠirom SAD danas se obeležava praznik kojim se slavi rođenje prvog američkog predsednika Džordža Vašingtona. Ovaj državni praznik, koji je ozvaničio predsednik Nikson, obeležava se neradno, pa danas milioni Amerikanaca nisu otišli na posao.\nPraznik Dan predsednika (Presidents' Day) proglašen je 1879. kako bi se obeležio 22. februar, dan kada je rođen Džordž Vašington – prvi predsednik Sjednjenih Američkih Država. Međutim, ovaj praznik Kongres je tek vek kasnije, 1968. godine, za vreme predsednikovanja Ričarda Niksona, odobren zakonom po kome se nekoliko federalnih praznika uvek proslavlja ponedeljkom kako bi zaposleni imali “produžen vikend”.\nU SAD, Dan predsednika, koji pada trećeg ponedeljka u februaru, što je ove godine 18. februar, obeležava se neradno, a trgovci ga koriste kako bi napravili velike rasprodaje u svojim prodavnicama.\nKako ovaj praznični ponedeljak u SAD, koji je uvek između 15. i 22. februara, “pokriva” rođendane i Vašingtona i Linkolna, Amerikanci se tradicionalno sećaju i odaju počast ovoj dvojici predsednika koje smatraju najznačajnijima u svojoj istoriji.\nMeđu mnogobrojnim običajima za ovaj praznik su i pravljenje pite od višnje i drugih tradicionalnih američkih jela, zatim porodične posete muzejima ili polju kod Getisburga gde odigrala najveća bitka Američkog građanskog rata, a neretko se deca takmiče i u poznavanju istorije SAD.\nPopularni američki voditelj Džimi Falon je ovako obeležio Dan predsednika u svojoj emisiji i na svoj način objasnio kako Amerikanci slave ovaj dan, a i zamolio predsednika da legalizuje marihuanu.\nDžek Andraka – Klinac koji će promeniti svet (VIDEO)\nŽreb za Beosong: Prvi glas Srbije – prvi na sceni, Maju Nikolić "Gospod blagoslovio"\nNE OCENJUJU SAMO IZGLED: Organizatori izbora za mis Amerike ukidaju kategoriju kupaći…\nSTIGLI DOKAZI: Američka vlada prikuplja podatke o “daljinskoj kontroli…


Sastanak delegacije Grada Subotice sa ambasadorom Irana - YU ECO RTV\nNaslovna / Društvo / Sastanak delegacije Grada Subotice sa ambasadorom Irana\nGoran 6 децембра, 2021\tDruštvo, Politika Napiši komentar 21 Pregledi\nPredstavljanje privredno-kulturnog i sportskog potencijala Subotice, kao i bratimljenje Subotice sa gradom u Iranu rezultat je sastanka gradonačelnika i predsednika Skupštine Grada sa ambasadorom Islamske Republike Iran u Srbiji, Rašidom Hasanpurom koji je održan u petak.\nDelegacija Grada predvođena gradonačelnikom ugostila je ambasadora Irana u Srbiji, Nj. E. Rašida Hasanpura, a tema razgovora bila je dosadašnja saradnja između Subotice i Irana i bratimljenje našeg grada sa jednim gradom u Iranu. Grad Subotica je posvećen stvaranju novih veza i odnosa sa svim državama koje su prijatelji Srbije. Sigurni smo da će Njegova ekselencija poneti dobre utiske sa našeg sastanka i preporučiti naš grad poslovnim ljudima i kulturnim delatnicima u Iranu“, naglasio je gradonačelnik Stevan Bakić nakon sastanka.\nPredsednik Skupštine Grada, dr Balint Pastor rekao je da iako je Subotica peti po veličini grad u Srbiji, ali da po strateškom značaju sigurno zauzima više mesto na lestici. Pastor je rekao da ima prostora da se uspostavi saradnja sa Iranom u oblastima sporta, turizma, privrede i kulrure.\nAmbasador Irana u Srbiji, Rašid Hasanpur istakao je da je posetom Subotici upotpunio sliku koju je imao o našem gradu za koji je rekao da je grad sa ogromnim mogućnostima. On je istakao da je do sada postojala sporadična saradnja Irana sa našim regionom u različitim oblastima i da postoji želja da se saradnja podigne na viši nivo.\nSastanku sa ambasadorom Irana prisustvovali su i pomoćnica gradonačelnika za oblast ekonomskog razvoja i međunarodne saradnje i gradska menadžerka, Zagorka Panić, i član Gradskog veća zadužen za oblast privrede, Srđan Samardžić.\nPrethodna “Selu u pohode”\nSledeća INFO BLOK 06.12.2021.